Tətil günlərində onlayn dərslər keçirilməyəcək\n16:41 28 Oktyabr 2020\nTətil günlərində onlayn dərslər keçirilməyəcək - Nazir\n12:00 16.10.2020 (Yenilənib 12:01 16.10.2020) Qısa URL\nTəhsil naziri Emin Əmrullayev deyib ki, oktyabrın sonunda ictimaiyyətə təhsilin hansı formada bərpası ilə bağlı açıqlama veriləcək.\nBAKI, 16 oktyabr — Sputnik. "Oktyabrın 19-dan noyabrın 2-dək tətil elan olunur. Bu o deməkdir ki, bu və ya digər formada tədris aparılmır. Həmin müddədə onlayn dərslər də olmayacaq".\nSputnik Azərbaycan-ın məlumatına görə, bunu Təhsil naziri Emin Əmrullayev bu gün Operativ Qərərgahın keçirdiyi brifinqdə bildirib. Nazir qeyd edib ki, noyabrda nəzərdə tutulan payız tətilinin 1 həftə uzadılması ilə yerdəyişmə edilib:\n"Biz cəbhəyanı ərazilərdə cəbhədə baş verənlərlə bağlı təhsili dayandırmışıq. Bu rayonlarda 340 min şagirdimiz var. Eyni zamanda Bakı və Abşeron əhalinin sxı yerləşdiyi yerdir. Məktəbə gələn şagird və müəllimlər nəqliyyatdan istifadə edir. O səbəbdən onların hərəkəti yoluxmanı artıra bilər. Bu qeyrimüəyyənlik şəraitində vahid şəkildə gözləmək vacibdir. Biz tətil müddətindən istifadə edərək, internet problemini də həll etməyə çalışacağıq. Artıq aidiyyatı qurumlarla bununla bağlı danışıqlara başlanılıb".\nBöyük inamımız var ki, ordumuz tərəfindən qələbə qazanıldıqdan sorna hər şeyi normallaşdırmaq mümkün olacaq. Oktyabrın sonunda ictimaiyyətə təhsilin hansı formada bərpası ilə bağlı açıqlama veriləcək", - deyə təhsil naziri əlavə edib.\nAzərbaycan məktəblərində tətil elan edildi - Rəsmi\nNazirlər Kabineti məktəb və bağçaların taleyi barədə qərarını açıqladı\nNazir məktəblərdə tədrisin dayandırılmasının səbəbini açıqladı


Arxangelskdəki diaspor sədrinə nüfuzlu mükafat verildi – FOTO – www.din.az\nManşetArxangelskdəki diaspor sədrinə nüfuzlu mükafat verildi – FOTO\nArxangelskdəki diaspor sədrinə nüfuzlu mükafat verildi – FOTO\nArxangelsk şəhərində müsəlman məscidi tikdirdi.\nArxangelsk vilayətində Azərbaycan diasporunun idarə heyətinin sədri Tərlan Qasım oğlu Qasımov Arxangelsk şəhərində müsəlman məscidinin tikintisində göstərdiyi fəallığı görə, Rusiya Müftilər Şurasının rəhbəri Ravil Qaynutdin tərəfindən medalla tətlif edilib.\nDin.az bildirir ki, bu barədə məlumatı Milli.Az-a diaspor üzrə araşdırmaçı-jurnalist Elnur Eltürk verib.\n“Rusiya Müftilər Şurasının rəhbəri Ravil Qaynutdin imzaladığı sənəddə Tərlan Qasımovun İslam prinsiplərinin sadiqliyinə, mehriban qonşuluğa, sülhə, yaradıcılığa, millətlərarası və dinlərarası həmrəyliyin yaradılması üçün göstərdiyi aktiv fəaliyyətinə görə və tarixi Arxangelsk məscidinin yenidənqurmasına verdiyi töhfələrə görə, Rusiya müsəlmanları medalı ilə təltif edildiyi yazılıb”,-deyə E.Eltürk qeyd edib.\nTərlan Qasımovla yanaşı, 5 həmyerlimiz diplomla təltif olunublar.


ATƏT-İN MİNSK QRUPUNUN HƏMSƏDRLƏRİ TƏRƏFİNDƏN İKİNCİ BƏYANAT VERİLİB\nATƏT-in Minsk qrupunun həmsədrləri tərəfindən iyulun 4-də yayılan bəyanatın ardınca ikinci bəyanat verilib.\nBəyanatda həmsədrlər iyulun 4-də atəşkəsin pozulması ilə əlaqədar ciddi narahatlıq ifadə ediblər: “Biz bu ciddi insidenti sülh səylərini və qarşıdan gələn danışıqları poza bilən təxribatçı əməl kimi nəzərdən keçiririk”.\nHəmsədrlər tərəflərə Cenevrə konvensiyalarına əsasən mülki insanların qəbuledilməz tələfatına yol açan zorakı addımlardan kənar durmaq barədə öhdəliklərini xatırladırlar. “Biz tərəflərə müraciət edərək gərginliyin aradan qaldırılması və 1994-1995-ci il atəşkəs haqqında razılaşmalara ciddi riayət edilməsi üçün tədbirlər görməyə çağırırıq”, - deyə bəyanatda qeyd olunur.\nBəyanatın sonunda deyilir: “Rusiya Federasiyası, Fransa və ABŞ münaqişənin sülh yolu ilə həlli üçün danışıqların mümkün olan ən tez bir zamanda bərpası zərurətini vurğulayır. Bu, regionun bütün xalqları üçün sülh, çiçəklənmə və həqiqi barışıq gətirmək üçün yeganə yoldur”.\nATƏT-in Minsk qrupu həmsədrlərinin ikinci bəyanatını şərh edən Xarici İşlər Nazirliyinin mətbuat xidmətinin rəhbəri Hikmət Hacıyev bildirib ki, Fizuli rayonunun Alxanlı kəndində baş verən hadisələrlə əlaqədar həmsədrlərin bu bəyanatında təxribatların kimin tərəfindən törədilməsi, Cenevrə konvensiyalarının və danışıqlar prosesinin kimin tərəfindən pozulması aydın şəkildə bəlli olur. Belə ki, son bəyanatda iyulun 4-də Füzuli rayonunun Alxanlı kəndində baş verən hadisələr təxribat kimi qiymətləndirilib.\nATƏT-in Minsk qrupu həmsədrlərinin bu qiymətləndirməsini bölüşərək bildiririk ki, Ermənistan silahlı qüvvələrinin Alxanlı kəndini minaatan və dəzgahlı qumbaraatanlardan atəşə tutması nəticəsində azyaşlı qızcığazın və nənəsinin həlak olması və digər qadının ağır yaralanması Ermənistanın təxribatı olaraq danışıqlar prosesinin və həmsədrlərinin səylərinin pozulmasına hesablanıb.\nAparılan araşdırmalar və təqdim olunan dəlillər tam şəkildə sübut edib ki, Ermənistan silahlı qüvvələri tərəfindən qəsdən Alxanlı kəndində mülki insanlar və mülki obyektlər hədəfə alınıb. Ermənistan Alxanlı kəndində mülki insanların öldürülməsinə görə məsuliyyəti öz üzərindən atmaq üçün guya kənddə atəş nöqtələrinin olması barədə saxta təbliğat aparır. Alxanlı kəndində heç bir atəş nöqtəsi və ya hər hansı digər hərbi məntəqə olmayıb. Azərbaycanda akkreditə olunan ABŞ, Çin, Pakistan, Türkiyə, Rusiya, Çexiya, Qazaxıstan, Belarus, Koreya, Gürcüstan və Ukraynanın hərbi attaşeləri və Almaniya səfirliyinin diplomatı, beynəlxalq media nümayəndələri iyulun 6-da Alxanlı kəndinə təşkil edilən səfər çərçivəsində yerindəcə bu faktın şahidi olublar.\nErmənistanın ölkəmizə qarşı təcavüzü nəticəsində işğal olunmuş ərazilərdə mülki Azərbaycan əhalisinin qanlı etnik təmizləməyə məruz qoyulması, mülki və hərbi şəxslərə qarşı çoxsaylı müharibə cinayətləri və insanlıq əleyhinə cinayət əməllərinin törədilməsi, Xocalı soyqırımı, habelə 2016-cı ilin aprelində təmas xətti boyunca 32-dən artıq yaşayış məntəqəsinin ağır artilleriya atəşinə tutulması, Alxanlı kəndində törədilən son əməllər Ermənistanın Cenevrə konvensiyaları çərçivəsində üzərinə götürdüyü öhdəlikləri sistematik olaraq kobud şəkildə pozmasını sübut edir. Bu baxımdan həmsədrlərin Cenevrə konvensiyaları əsasında öhdəliklərə riayət edilməsinə, həmçinin mülki insanların tələfatına yol açan zorakı addımlardan kənar durmağa dair çağırışlarını təqdir edirik.\n1994-1995-ci il atəşkəs haqqında sazişlərə riayət olunması barədə çağırışa gəlincə qeyd etmək lazımdır ki, Ermənistan 25 ildən artıqdır atəşkəs rejimindən sui-istifadə edərək Azərbaycan ərazilərinin işğalını möhkəmləndirməyə və qəbuledilməz olan status kvonu saxlamağa çalışır. ATƏT-in 1994-cü il Budapeşt sənədində, o cümlədən atəşkəsə aid sənədlərdə qeyd olunduğu kimi, atəşkəs münaqişənin siyasi həlli üçün şərait yaratmalı idi. Təəssüflər olsun ki, Ermənistan tərəfindən ötən müddət ərzində müxtəlif təxribat və bəhanələrlə buna imkan verilmir. Onu da qeyd etmək lazımdır ki, 1994-1995-ci illər atəşkəs haqqında sənədlərin vacib tərkib elementlərindən biri də Ermənistan qoşunlarının Azərbaycanın işğal olunmuş ərazilərindən çıxarılmasına və azərbaycanlı məcburi köçkünlərin öz doğma torpaqlarına qayıtmasına dair vaxt qrafikidir.\nMünaqişənin həllində irəliləyişə nail olmaq və regionda davamlı sülh və sabitliyi təmin etmək üçün beynəlxalq hüququn norma və prinsiplərinə, BMT Təhlükəsizlik Şurasının məlum qətnamələrinin tələblərinə uyğun olaraq Ermənistan qoşunları Azərbaycanın işğal olunmuş ərazilərindən çıxarılmalıdır.\nBAKI. 07.07.2017. AzerTAc.


Goycay ve Sekide sahibkarlar ucun telim kecirilib - Azadliq Xeber\nGoycay ve Sekide sahibkarlar ucun telim kecirilib\nGöyçay və Şəkidə sahibkarlar üçün təlim keçirilib\n11 Oktyabr, 2017 19:39 xeber – İqtisadiyyat Nazirliyinin Bakı Biznes Tədris Mərkəzinin Göyçay nümayəndəliyinin təşkilatçılığı ilə Göyçayda, Şəki nümayəndəliyinin təşkilatçılığı ilə Şəkidə sahibkarlar və sahibkarlıq fəaliyyətinə yeni başlayanlar üçün təlimlər keçirilib.\nMəlumata görə, “Made in Azerbaijan” brendinin yaradılması və inkişafı”, “İnvestisiya təşviqi sənədinin verilməsi Qaydası” mövzularını əhatə edən təlimlərdə biznesin təşkili və səmərəli idarə edilməsi, brendləşmənin xüsusiyyətləri, “Made in Azerbaijan” brendinin yaradılması, məhsulların keyfiyyətinin yüksəldilməsi haqqında məlumat verilib. Bundan əlavə təlimlərdə investisiya təşviqi sənədini almış hüquqi şəxslərə və fərdi sahibkarlara texnikanın, texnoloji avadanlıqların və qurğuların idxalı üçün təsdiqedici sənədin verilməsi qaydası, biznes planın tərtib edilməsi və s. barədə ətraflı məlumatlar iştirakçıların diqqətinə çatdırılıb.\nTədbirdə həmçinin, İqtisadiyyat Nazirliyinin göstərdiyi elektron xidmətlər, sahibkarların təkrar şikayətlərinə baxılması proseduru barədə məlumat verilib, mövzular üzrə təqdimatlar keçirilib, iştirakçıları maraqlandıran suallar cavablandırılıb.


“BDU-dakı son dəyişikliklərə müqavimət göstərənlər var” - Rektor - Azinforum.az İnformasiya Portalı\nAna səhifə / Aktual / “BDU-dakı son dəyişikliklərə müqavimət göstərənlər var” – Rektor\n” Azinforum.az ” Trend-ə istinadən xəbər verir ki, bunu Bakı Dövlət Universitetinin (BDU) rektoru Elçin Babayev “Ali təhsil müəssisələrində piar: strukturun və media ilə işin düzgün qurulması, hədəf auditoriyaları” mövzusunda konfransda çıxışı zamanı deyib.\nOnun sözlərinə görə, universitetlər piar sahəsində rəqabət aparmalıdır, amma bu rəqabət sağlam olmalıdır: “Təəssüflər olsun ki, bəzən bu rəqabət çərçivədən çıxır, istər-istəməz digər söhbətlərin yaranmasına səbəb olur. Bu isə bizim təhsil sistemində apardığımız ümumi işə kölgə salır. Bu mənada mən universitetləri həmrəyliyə çağırıram. Təbii ki, hər bir universitetin özünəməxsus inkişaf strategiyası var. Amma bu strategiya ölkədə təhsilin, gəncliyin formalaşmasına xidmət etməlidir. Ümumilikdə həmkarlar arasında müəyyən etik məsələləri də gözləmək lazımdır”.REK\nE.Babayev onu da əlavə edib ki, bu gün Azərbaycanın söz azadlığı sahəsində çox böyük uğurları var: “Nə qədər gözü götürməyən qüvvələr olsa da, qara yaxmağa çalışsalar da, Azərbaycanda kifayət qədər söz azadlığı mövcuddur”.\nÖncəki Bakı Apelyasiya Məhkəməsində mübhəm mülk davası – Binəqədi Məhkəməsinin arxivindən sənədlər oğurlanıb?\nNövbəti Dövlət Əmək Müfəttişliyinin rəisi vəzifəsindən azad edildi\nHazırda dünyada olduğu kimi, ölkəmizdə də əsas müzakirə mövzusu COVİD-19 pandemiyasıdır. Koronavirus pandemiyası bir çox …


Avropa İttifaqının ekspertləri nazirliyə dəstək verəcək\n4 Noyabr 2015 20:16\nKənd təsərrüfatı naziri Heydər Əsədov Avropa İttifaqının Azərbaycandakı Nümayəndəliyinin rəhbəri səfir Malena Mardın rəhbərlik etdiyi nümayəndə heyətini qəbul edib.\nNazirliyin mətbuat xidmətindən Teleqraf.com-a verilən məlumata görə, Heydər Əsədov son dövrlərdə kənd təsərrüfatı sahəsində həyata keçirilən institusional, kadr və hüquqi islahatlar barədə geniş məlumat verərək bu islahatların aparılmasında Avropa İttifaqının dəstəyindən danışıb.\nNazir kənd təsərrüfatı sahəsində gələcək inkişaf strategiyasına toxunaraq Avropa İttifaqı tərəfindən dəstək göstərilməsi üçün potensial sahələr barədə məlumat verib.\nGörüşdə digər məsələlərlə yanaşı, Azərbaycanda elektron kənd təsərrüfatı sisteminin qurulması, ərzaq məhsullarının təhlükəsizliyi sisteminin gücləndirilməsi, heyvandarlıq məhsullarının bazara çıxış imkanlarının artırılması məsələləri də müzakirə olunub.\nSəfir Malena Mard kənd təsərrüfatında intensiv islahat proqramını təqdirəlayiq hesab edib. Kənd Təsərrüfatı Nazirliyinin mütərəqqi təcrübə üzrə ehtiyaclarına əsaslanaraq, bir çox sahələrdə ekspert dəstəyinin göstərilməsinə təmsil etdiyi qurumun hazır olduğunu bildirib.


Qubad İbadoğlu: “Hansı kateqoriyalı işsizlər birdəfəlik yardım ala biləcək?” | Xural qəzeti\nQubad İbadoğlu: “Hansı kateqoriyalı işsizlər birdəfəlik yardım ala biləcək?”\n2 ay üçün nəzərdə tutulan birdəfəlik (əslində 2 dəfəlik) 190 manat yardımı almaq hüququ omayan işsizlərin siyahısını Nazirlər Kabineti təsdiq edib, onu maraqlananların diqqətinə təqdim edirəm. Tanış olun və yerdə qalan və bu yardımdan bəhrələnənləri özünüz müəyyənləşdirin, əgər elələri qalıbsa.\n“Koronavirus (COVID-19) pandemiyası dövründə xüsusi karantin rejiminin tətbiq olunması ilə əlaqədar işsiz kimi\nqeydiyyatda olan şəxslərə birdəfəlik ödəmənin verilməsi şərtləri və qaydası”nın təsdiq edilməsi barədə Nazirlər Kabinetinin 7 aprel 2020-ci il tarixli qərarına görə, dövlət qurumlarından aşağıdakı ödənişləri alan işsiz şəxslərə birdəfəlik ödəmə\n• ünvanlı dövlət sosial yardımı (ÜDSY) alan ailələrin üzvlərinə;\n• əmək pensiyaçılarına;\n• aylıq müavinət alanlara;\n• aylıq təqaüd alanlara;\n• özünüməşğulluğun təşkili proqramı çərçivəsində əmlak verilmiş şəxslərə;\n• işsizlikdən sığorta ödənişi alanlara;\n• peşə hazırlığına görə təqaüd alanlara;\n• 2020-ci ildə kənd təsərrüfatı üzrə subsidiya (KTS) almış şəxslərə;\n• əri və ya arvadı sahibkar olanlara (aktiv VÖEN-i olan) və ya Nazirliyin Mərkəzləşdirilmiş elektron informasiya sisteminin “Əmək müqaviləsi bildirişi” altsistemində aktiv əmək müqaviləsi bildirişi olanlara;\n• əri və ya arvadı ÜDSY və ya KTS alan şəxslərə.\nBeləliklə də, Nazirlər Kabinetinin qərarına görə, birdəfəlik ödəmə “Məşğulluq haqqında” Azərbaycan Respublikasının Qanununa uyğun olaraq işsiz kimi qeydiyyata alınmış və yuxarıda sadalana kateqoriyaya aid olmayan şəxslərə təyin olunur və ödənilir. Onlara aiddir:\n 2020-ci il 1 aprel tarixinə “Məşğulluq”\naltsistemində (MAS) işsiz kimi qeydiyyata alınmış şəxslər;\n pandemiya ilə əlaqədar xüsusi karantin rejiminin tətbiq edildiyi dövrdə MAS-da işsiz kimi qeydiyyata alınmış şəxslər.\nOdur ki, e-sosial.az saytında “Məşğulluq” altsistemində qeydiyyatdan keçmək vacibdir.\n8 Aprel 2020 6:45 səhər\nSonraAzərbaycanda daha 105 nəfərdə koronavirus aşkarlanıb »\nƏvvəl « Türkiyə "Kanal İstanbul"dan imtina edəcəkmi?-TƏHLİL


"Əgər dövlətim və xalqım ehtiyac duyarsa, yenə ona xidmət etməyə hazıram" - Azinforum.az İnformasiya Portalı\nAna səhifə / Manşet / “Əgər dövlətim və xalqım ehtiyac duyarsa, yenə ona xidmət etməyə hazıram”\n“Əgər dövlətim və xalqım ehtiyac duyarsa, yenə ona xidmət etməyə hazıram”\n“Əgər dövlətim, xalqım ehtiyac duyarsa, yenə də öz təcrübəmlə ona xidmət etməyə hazıram”\n-SSRİ zamanında müstəqillik arzusu Azərbaycan ziyalıların əksəriyyətinin qəlbində bu və ya digər formada yaşayıb. Bəziləri bunu dilə gətirib, bəziləri qizlədib. Həmişə qəlbimizdə müstəqilliyə nail olacağımıza inam hissi olub. Xarici səfərlərin birində məni müşayət edən qrupun üzvü olan Bəxtiyar Vahabzadə pıçıltı ilə məndən soruşdu: Ayaz müəllim görəsən biz nə vaxt müstəqil olacağıq? Dedim: Bəxtiyar, tələsmə, səbrlə hərəkət etsək, o gün mütləq gələcək.İndi bayrağımız BMT-nin qarşısında dalğalanır. Sevinirəm ki, mənim də bu işdə xidmətlərim olub.\nÖncəki “Şeyx Həmzət” tutuldu\nNövbəti Selfi çəkmək istəyən gənc müəllimə eyvandan yıxılaraq öldü – VİDEO


Naxçıvan TV - Çinin “Sinxua” agentliyi Naxçıvanda dördüncü nəsil mobil rabitə şəbəkəsinin istifadəyə verilməsinə geniş yer ayırıb\n“Sinxua” agentliyi vurğulayır ki, Naxçıvan Muxtar Respublikası Ali Məclisinin Sədri Vasif Talıbovun da iştirak etdiyi açılış tədbirində bildirilib ki, Naxçıvanın Rabitə və Yeni Texnologiyalar Nazirliyi və Çin Xalq Respublikasının “Huawei” şirkəti arasında müqavilə bağlanaraq 4-cü nəsil mobil rabitə sistemi qurulmuşdur. Bunun da əsasında bu gün muxtar respublikanın bütün yaşayış məntəqələrində simli və simsiz internetə çıxış imkanları mövcuddur. Sakinlər müasir rəqəmsal xidmətlərdən istifadə edir.\nQeyd olunur ki, yeni mobil rabitə şəbəkəsi yüksək texniki göstəricilərə malikdir. Həmçinin mobil rabitə şəbəkəsi muxtar respublikada əhalinin elektron xidmətlərə çıxışını yaxşılaşdıracaq, vaxt itkisinin və əlavə xərclərin qarşısını alacaq. Ümumilikdə insanlara 20-dən artıq müxtəlif elektron xidmət göstəriləcək. Rabitə şəbəkəsinin müştəri xidmətləri bölməsində nömrələrin satışı və qeydiyyatı, eyni zamanda mobil rabitə ilə bağlı müraciətləri qəbul olunur. 98 baza stansiyasının hər biri ilə mərkəzi idarəetmə sistemi arasında fiberoptik kabel xətləri çəkilmiş və saniyədə 1 giqabit informasiya daşıya bilən avadanlıqlar qurulmuşdur.\nÇinin “Chinadaily”, “China.org” və “China-Europa” internet səhifələrində də qeyd olunub ki, 2002-ci ildən etibarən “Huawei” şirkəti ilə Naxçıvan Muxtar Respublikası Rabitə və Yeni Texnologiyalar Nazirliyi arasında səmərəli tərəfdaşlıq qurulub. Ötən dövrdə isə Naxçıvan Dövlət Universitetində müasir elektron tədris sistemi qurulmuş, muxtar respublika ərazisində GSM və LTE şəbəkəsinin quraşdırılması başa çatdırılmışdır. Naxçıvanda bütün əhalinin internetə çıxış imaknlarının olması və bütün ərazinin internet şəbəkəsi ilə əhatə edilməsi dünya üzrə yüksək göstərici kimi qeyd olunub. Ümumilikdə dünya mediasında geniş əks-səda doğuran bu xəbər milyonlarla oxucu tərəfindən izlənilib.


"Rockwell" şirkəti "Azərbaycan Hava Yolları"nın yeni “Boeing 737 MAX” təyyarələri üçün avadanlıq tədarük edəcək\nxəbər toplayıcısı » İqtisadiyyat » "Rockwell" şirkəti "Azərbaycan Hava Yolları"nın yeni “Boeing 737 MAX” təyyarələri üçün avadanlıq tədarük edəcək\n"Rockwell" şirkəti "Azərbaycan Hava Yolları"nın yeni “Boeing 737 MAX” təyyarələri üçün avadanlıq tədarük edəcək\n"Rockwell Collins International" şirkəti "Azərbaycan Hava Yolları"nın (AZAL) yeni "Boeing 737 MAX" təyyarələri üçün bort elektronikası, əyləncə sistemləri və kommunikasiya avadanlığının tədarükçüsü seçilmişdir.\nMilli.Az-ın məlumata görə, müvafiq saziş "Azərbaycan Hava Yolları" QSC-nin vitse-prezidenti Eldar Hacıyev və "Rockwell Collins International" şirkətinin Baş vitse prezidenti Kolin Mahoni tərəfindən ən böyük aerokosmik beynəlxalq sərgi "Dubai Airshow 2017" çərçivəsində imzalanmışdır.\nXatırladaq ki, bu ilin aprel ayında Azərbaycanın "Silk Way Airlines" aviaşirkəti və Amerikanın "Boeing" Korporasiyası 10 "Boeing 737 MAX" sərnişin təyyarəsinin alınmasına dair müqavilə imzalayıblar. Milli aviadaşıyıcı "Azərbaycan Hava Yolları" sözügedən təyyarələrin operatoru olacaq. İlk iki yeni nəsil təyyarə Azərbaycana 2018-ci ilin sonunda, qalanları isə 2020-ci ilin sonuna kimi gətiriləcək.\n"737 MAX" təyyarələrinin modernləşdirilmiş seriyası CFM International istehsalı yeni LEAP-1B mühərrikləri ilə təchiz olunmuşdur ki, bu da ən yanacaq-səmərəli müasir təyyarələr ilə müqayisədə yanacaq sərfini 13 faiz azaltmağa imkan verir. Konstruksiyanın son təkmilləşdirməsi, o cümlədən yeni "Advanced Technology" vinqletin quraşdırılması müqaviməti azaldır ki, bu da "737 MAX" təyyarəsinin xüsusilə uzaq məsafələrə uçuşları zamanı istismar xarakteristikalarının daha da yaxşılaşmasına kömək edir.


Sifariş Allenjoy şəkillər fonları ağac qəhvəyi, parlaq parıltı, gümüş ulduz fon üçün uşaq üçün foto studiya vinil \_ Yaxşı < OnlineDiscount.news\nyaxşı\tAna Səhifə - yaxşı>Allenjoy şəkillər fonları ağac qəhvəyi, parlaq parıltı, gümüş ulduz fon üçün uşaq üçün foto studiya vinil\nAllenjoy şəkillər fonları ağac qəhvəyi, parlaq parıltı, gümüş ulduz fon üçün uşaq üçün foto studiya vinil\n﷼584 838\t﷼403 366\ndigər material: Kətan,ipək,parça Oxford, xahiş edirik, bizimlə əlaqə saxlayın sifarişi\nModel Nömrəsi: UNA-00380\nXarakterik Polyester : yuma,утюжка olmadan заломов,rəngi daha parlaq,açıq,professional\nPaketi: tikilmiş,свернутый, vasitəsilə bizimlə əlaqə saxlayın mesaj\nBizim ticarət markası Allenjoy olduğumuz üçün peşəkar istehsalçısı fon şəkilləri,biz bizim öz фотостудию və bizim peşəkar komandamız var. Bizim təcrübəmiz nəzərdə tutulmuşdur üçün ilk növbədə yeni doğulan körpələr,uşaqlar, böyüklər,bayramlar,ad günləri,toy və s. Bizim dizaynerlər inkişaf edə bilər, müxtəlif fonları tələbata uyğun olaraq hər bir müştəri. Ehtiyac varsa istifadəçi fon, xahiş edirik, bizimlə əlaqə çekinmeyin. .\nQeyd:fonunda bracket daxil deyil. Qalın polyester,möhkəm,parlaq rənglər,ən keyfiyyətli çap .Olar ki, bir neçə dəfə istifadə üçün uyğun professional fotoqraflar və фотостудий. Bu, ideal seçim fotoqraflar üçün. İncə-incə vinil (möhkəm),yumşaq,yüngül,ucuz və asan, daha fon polyester. O, uyğun üçün birdəfəlik istifadə(məsələn, ad Günü),ailə fotoqraflar imkan verməyin incə vinil fon toxunmaq su . siz tapa bilərsiniz izləri fonunda istifadə edə bilərsiniz, bir az nəm nəm parça silmək üçün onu.> Qeyd: eyni image müxtəlif monitorlarda göstərilir, müxtəlif rəng effektləri. Eyni zamanda,bizim istinad materialları və ya səhnə boya, müxtəlif partiyalar,fon nəzdində çap olacaq, çox az fərq. Belə ki, əgər qəbul edə bilməz,xahiş ilə almaq üçün qayğı. Əlavə xidmətləri,xahiş edirik bizimlə əlaqə saxlayın 1.Əlavə yuxarı/aşağı cibinə qoydu və ya deşik 2.İcarə göndərməklə fonunda 3.Ola bilər, xüsusi ilə qədər hər hansı bir ölçüsü 4.Fon konfiqurasiya edilə bilər, şablon şəkil əlavə et,rəng dəyişdirə/stil 5.Göndərmə drop 6.Xüsusilə, sürətli,обработали sifariş 24-48 saat ərzində göndərilmişdir. Sual:Nə fərqi arasında incə vinil və polyester? Cavab: nazik material vinil deyil: su; istifadə edilə bilər ki, yalnız çəkiliş üçün otaq; daha çox üçün birdəfəlik istifadə; maksimum sorunsuz en 300см; (digər mağazalarda:maksimum olar kəsilmiş 180см,böyük ölçülü fon bağlı olmalıdır; polyester material: qalın; maksimum sorunsuz en 300см; yuyulur bilər və ütülü; hər hansı bir qatlama, asan keçirmək; iqtisadi qiymətə ən keyfiyyətli! Üçün istifadə edilə bilər, daxili və xarici şəkillər; olar ki, istifadə etmək və saxlamaq üçün uzun müddət; üçün polyester fon olar yumaq və ya ütülü, onun aradan qaldırılması üçün katlanmalarda,katlanmalarda asan silinir. Q: Necə aradan qaldırılması заломы? Siz asmaq fon və ya bükmək üçün boru azaltmaq üçün katlanmalarda.\nNazik vinil fon olar ki,dəmir arxa tərəfində fon ilə ən aşağı temperatur təmizləmək üçün və ya azaltmaq katlanmalarda, amma, xahiş edirik ki, dəmir əskinasın üz tərəfində fon və ya edək fon toxunmaq su, ona görə ki, bu, korlamaq zəmin.\nFonunda polyester,yuyulur bilər və ya ütülü, onun aradan qaldırılması üçün katlanmalarda,katlanmalarda asan silinir.\nQ:mənə qurmaq fon satışa? A: göndərə bilərsiniz bir şey xüsusi məlumat və ölçüləri ilə müştərilərimizlə vasitəsilə söhbət və ya bir mesaj. Bizim dizaynerlər спроектируют sizin üçün.Əgər sizi qane dizayn, siz dərhal seçmək istədiyiniz ölçüsü və ödəmək səhifə malın . Biz istehsal etsək, final dizayn. Q:mənə qurmaq fon deyil satışa? A: göndərə bilərsiniz şəkillər və ya fikir və ölçüsü bizim dəstək xidməti vasitəsilə söhbət və ya həmin ismarıclar və bizim dizaynerlər çalışacaqlar dizayn oxşar fon sizin üçün. Əgər sizi qane dizayn ,müştəri xidməti yaradılacaq xüsusi sizin üçün link əldə edə bilərsiniz linki. Sual:mənim faylları birbaşa çap edilə bilər, kimi göndərmək üçün sizə? A: Buyurun bizə istədiyiniz ölçüsü. Siz fayl göndərmək üçün e-poçt: Amy(azn ) globalego.bu formatda CN fayl yaxşı:СДП / A. İ. / JPG formatında. Pixel şəkil daha yaxşı, daha çox dayaq 3000px * dayaq 3000px, ya qətnamə, heç olmasa, 300dpi ,yoxsa dizi olacaq bulanık var. Q:Necə uzun olacaq göndərmək üçün fon(s) mənə? A: bizə lazımdır ki, 2-4 iş günü istehsalı üçün sifariş sonra.Adətən bu edir 12-20 iş günü ABŞ-a 15-30 iş günü Avropa, Asiya, Okeaniya; 25-60-iş günü Afrika, Cənubi Amerika. Almaq istəyirsinizsə, bu paket, xahiş edirik, bizimlə əlaqə saxlayın, seçmək üçün sürətli çatdırılması.\nEtiketlər: Şəkillər Fonları, qəhvəyi şəkillər fonları, fon şəkilləri, Ucuz şəkillər fonları, Yüksək keyfiyyətli qəhvəyi şəkillər fonları, Çinin fonunda təchizatçılar foto


Yeni sənaye ultrasəs prosessorları: hdT seriyası - Hielscher ultrasəs texnologiyası\n500W sənaye ultrasəs prosessorları up Hielscher müştəriləri üçün acustomed yüksək ultrasəs güc və etibarlılıq ilə razı 4000W təmin, lakin onlar yeni əməliyyat xüsusiyyətləri ilə excel: Hielscher sənaye ultrasəs cihazları yeni seriyası öz üstünlüyünü göstərmək yeni ultrasonicators of HDT seriyası daha çox istifadəçi dostu və asan sonication prosesi inteqrasiya USD / SD ComboCard, temperatur sensor, LAN və Ethernet bağlantısı və bir çox digər xüsusiyyətləri qeyd rəngli touch-ekran, browser uzaqdan nəzarət, avtomatik data ilə təchiz olunmuşdur fəaliyyət və nəzarət. Hielscher sənaye ultrasəs avadanlıq etibarlı və güclü emal bütün tələblərini yerinə yetirmək üçün nəzərdə tutulmuşdur bench-top və sənaye miqyaslı. Hielscher sənaye ultrasonicators tipik applications polis, homogenization, emulsiya daxildir & deagglomeration, freze & daşlama. Bir ultrasəs prosesindən ən yaxşı nəticə əldə etmək üçün, proses parametrlərinə tam nəzarət vacibdir.\nsənaye HDT seriyası bir xüsusiyyət sonication prosesinin dəqiq nəzarət üçün rəng touch-ekran.\nHDT versiyası gözləmək nə:\netibarlı ağır ultrasəs prosessor\n500W, 1000W, 1500W, 2000W, və ya 4000W təmin ultrasəs enerji ilə mövcud\ngüc, amplituda, sonication vaxt, temperatur avtomatik data qeyd\ninteqrasiya SD / USB ComboCard\nplugable temperatur sensor\nUIP2000hdT – yeni rəqəmsal 2000 Vt sənaye ultrasonicator\nHD HDT sənaye ultrasəs prosessorları Upgrade\nşans almaq və təkmilləşdirmək sizin UIP500hd, UIP1000hd, UIP1500hd, UIP2000hd yeni digital HDT standart!\ntəkmilləşdirilmiş və daha rahat sonication üçün, Hielscher ultrason onun mövcud müştərilərə touch nəzarət və müxtəlif xüsusiyyətləri ilə xarakterizə olunur yeni HDT-standart, hd-sıra öz ultrasəs prosessorları təkmilləşdirmək imkanı təklif edir.\nupgrade touch nəzarət bütün funksiyaları və xüsusiyyətləri daxildir:\nrəng touch ekran / touch- və stylus həssas ekran, və intuitiv digital nəzarət menyu w\nbütün sonication parametrləri avtomatik qeydiyyatdan (CSV faylı) üçün SD-Card slot (SD / USB-data kart daxil olmaqla)\ngüc, net güc, tezlik, və temperatur ekran\ntemperatur sensor / extension cord w\nEthernet: LAN web interface vasitəsilə Browser Remote Control (ethernet kabel daxil)\norta iş vaxtı Hielscher emalatxanası 1 həftə edir. Bir on-site modifikasiya mövcud deyil. generator geri panel mövcud nəzarət giriş (Sub-D bağlayıcı) saxlanılır. UIP2000hd, mövcud daxili wattmeter silinəcəkdir. Diqqət: keçmiş PC nəzarət (UPC) hər hansı bir HDT-standart cihaz yükseltme sonra artıq operativ deyil! bütün görülən işlərin yerinə hissələri, Hielscher 12 ay zəmanət verir.\nUpgrade üçün tələblər\nbu təklifi istifadə etmək üçün aşağıdakı tələblər yerinə yetirilməlidir: cihaz (transducer, generator, kabel) təmiz vəziyyətdə sövq və diqqətlə dolu olmalıdır: Hielscher ultrason GmbH, Oderstr. 53, 14513 Teltow, Almaniya\nTəşkilat və göndərmə, gömrük və sığorta xərcləri müştəri tərəfindən ödənilməlidir. Müvəqqəti idxal üçün aşağı / etibarlı bəyannamə vermək tövsiyə olunur. Gəmiçilik cihazı yeniləmə işləri zamanı cihazda qalır. Cihazın dəyişdirilməsi ixrac nəzarətinə məruz qalır (ehtimal ki, BAFA-nın təsdiqlənməsi qadağandır, ixrac qadağandırsa, cihaz Hielscher-də qalmalıdır və 12 aydan sonra məhv ediləcəkdir). Bizim heyət göndərmə formalaşdırılması ilə bağlı sizə kömək edəcəkdir.\ncihaz modifikasiyası əvvəl cihaz funksionallıq və performans sınaqdan keçiriləcək. test zamanı varsa, modifikasiya iş və ya son 24-performace test digər çatışmazlıqlar, ziyan və ya problemləri zəmanət ilə əhatə olunur ki, tanınır, məlumat veriləcək müştəri və tapşırılsın təmir mövzu təklif olunacaq.\nHielscher yeni generator təchizatı ilə cihaz yükseltme yerinə yetirmək hüququna malikik.\nXərclər: tam funksional cihazlar üçün EUR 1.920,00 net / USD 2,680.00 net\ndigital sənaye ultrasonicators optimize əməliyyat və emal üçün bir smart browser nəzarət edir.\nDəstək – Proqram Yükseltme Kontrolü\nUltrasonik Processors üçün Port Splitter RJ45-HUB


Azərbaycanı payızda gözləyən təhlükə - “İcazə vermirlər ki, gətirsinlər...” » www.Yenilik.Az\nwww.Yenilik.Az » Sağlamlıq » Azərbaycanı payızda gözləyən təhlükə - “İcazə vermirlər ki, gətirsinlər...”\nPayızın gəlişi, adətən, yeni xəstəliklərin baş qaldırması ilə müşayiət olunur. Artıq bir neçə gündür ki, havalar qeyri-stabil keçir və bu insanların səhhətində də özünü göstərir.\nMaraqlıdır, koronavirusun bitmədiyi bir vaxtda yeni xəstəliklərin ortaya çıxması hansı fəsadlar törədə bilər?\nMəsələ ilə bağlı Yenisabah.az-a danşan terapevt Rasif Bağırov bildirib ki, yaz aylarında xəstələrin bədənində minerallara, vitaminlərə ehtiyac çox olur, bədəndə yenilənmə prosesi gedir, həmin yenilənmə prosesi səbəbilə müqavimətin aşağı düşməsi nəticəsində xroniki xəstəliklərin baş qaldırır:\n“Xroniki xəstəliklər baş qaldırmasın deyə, adətən, xarici ölkələrdə insanlar bioaktiv əlavələr qəbul edirlər. Bizim ölkədə bioaktiv əlavələri biraz məhdudlaşdırıblar, icazə vermirlər ki, gətirilsin. İnsanlar da onu qəbul edə bilmədiyi üçün xəstəliklər müəyyən mənada aktivləşməyə başlayır. Aktivləşmə olmasın deyə insanlar heç olmasa, müəyyən vitaminlər qəbul etməlidirlər ki, bədəndə müqavimət qabiliyyətini yüksəltsinlər. Qeyd edim ki, xəstələrin bir çoxu öz xəstəliyini bilir. Məsələn, xərçəng, mədə-bağırsaq sistemi xəstəliklərindən əziyyət çəkənlər bu kateqoriyaya daxildir. Onlar öz dərmanlarını intensiv şəkildə qəbul edirlər ki, bədənləri müqavimətdən düşməsin”.\nHəkim vurğulayıb ki, bədənin müqavimətinin itməsi məsələsində yaş mühüm rol oynayır:\n“Məsələn, gənclərdə nə qədər xəstəlik olsa da, onlarda bədən müqaviməti tamamilə itmir. Başqa xəstəliyə müqavimət göstərmək üçün kifayət qədər potensialları olur. Amma yaşlı adamlarda narahatlıq biraz daha çox olur. Müqavimət itən zaman başqa xəstəliklər üzə çıxa bilir. Bunun qarşısını almaq üçün yaşlı adamlar uyğun gəlməyən vitamin qəbul edə bilməz, orqanizm onu tam həzm etməz. Çünki onlarda xroniki xəstəliklər var. Yaşlı adamda birdən-birə müqaviməti gücləndirəndə əksinə onun xroniki xəstəliyi güclənə bilir. Ona görə də onların müqavimətinin qaldırılması prosesi ancaq həkim nəzarətində həyata keçirilməlidir”.


İsrail ordusu ilə toqquşmada ölən fələstinlilərin sayı 49 nəfərə çatıb » SAVAŞ\nİsrail ordusu ilə toqquşmada ölən fələstinlilərin sayı 49 nəfərə çatıb\nRİA Novosti-nin verdiyi xəbərə görə, bu barədə yerli tibb xidmətinin rəsmi nümayəndəsi Əşrəf əl-Kidra məlumat verib. Yaralıların sayı 900-dən çoxdur. Ölənlər arasında uşaq da var.\nXatırladaq ki, bu gün ABŞ-ın Qüds (Yerusəlim) şəhərində səfirlik açmasına etiraz olaraq İsrail və Qəzza zolağı arasındakı sərhədin 12 yerində kütləvi aksiyalar başlayıb. Aksiyalara 35 mindən çox fələstinli qatılıb. İştirakçıların aqressiv hissəsi İsrail əsgərləri tərəfə içərisində yandırıcı maye olan şüşələr, əldəqayırma partlayıcılar atmağa, topladıqları təkərləri yandırmağa başlayıblar, bəziləri isə sərhəd maneələrini aşmağa çalışıb. İsrail əsgərləri onlara odlu silahdan atəş açıb.


Hədəf bu ali təhsil müəssisəsini elm-təhsil-innovasiya modelinə əsaslanan yeni nəsil universitetə çevirməkdir\nÖlkə iqtisadiyyatının indiki inkişaf səviyyəsində mövcud elmtutumlu sənaye müəssisələrində istehsal proseslərini təşkil etmək və innovativ texnologiyalarla işləmək bacarığına malik mütəxəssislər hazırlanması zərurətə çevrilib. Bu zərurət, eləcə də universitetlərin innovasiyalı inkişafda həlledici rolu nəzərə alınaraq son dövrlərdə ölkədə elm-təhsil-innovasiya modelinə əsaslanan yeni nəsil universitetlərin yaradılması prosesinə start verilib. Bu istiqamətdə atılan ilk addımlardan biri isə ölkə Prezidentinin 8 noyabr 2016-cı il tarixli sərəncamı ilə publik hüquqi şəxs qismində Bakı Mühəndislik Universitetinin yaradılmasıdır. Prezidentin son vaxtlar imzaladığı müvafiq sərəncamlarla artıq bir neçə universitet də publik hüquqi şəxs statusu almaqla yenidən təşkil olunmağa başlayıb.\nHimayəçilər Şurası yeni idarəetmə orqanıdır\nLakin əlamətdar cəhət odur ki, təhsil sektorunda ilk publik hüquqi şəxs kimi Bakı Mühəndislik Universiteti bu prosesdə öndə gedir. Dövlət başçısının bu il 21 fevralda imzaladığı fərmanla Bakı Mühəndislik Universitetinin Nizamnaməsi təsdiq olunub.\nSənəddə universitetin idarə olunması üçün bir sıra yeni orqanlar nəzərdə tutulub ki, onlardan da biri ictimai əsaslarla fəaliyyət göstərən Himayəçilər Şurasıdır. Ötən müddət ərzində Təhsil Nazirliyi tərəfindən müxtəlif elm, istehsalat, kommersiya qurumlarının rəhbərliyi ilə aparılan danışıqlar, müzakirələr nəticəsində şura formalaşdırılıb. Nazirliyin 7 iyul 2017-ci il tarixli əmri ilə təhsil nazirinin müavini Ceyhun Bayramov sədr, Azərbaycan Milli Elmlər Akademiyası Fizika İnstitutunun direktoru, AMEA-nın həqiqi üzvü Nazim Məmmədov, “Azərkimya” İstehsalat Birliyinin Müşahidəçilər Şurasının sədri, Milli Məclisin deputatı Muxtar Babayev, SAP Azərbaycanın idarəedici direktoru Rüfət Hacıəlibəyov, Azərbaycan İnvestisiya Şirkətinin icraçı direktoru Rövşən Nəcəf, Təhsil Nazirliyi Aparat rəhbərinin müavini Yaqub Piriyev, Təhsil Nazirliyi yanında Peşə Təhsili üzrə Dövlət Agentliyinin direktoru Famil Mustafayev üzvlər olmaqla Himayəçilər Şurasının tərkibi təsdiq olunub. Yeni idarəetmə qurumunun iyulun 14-də Bakı Mühəndislik Universitetində ilk iclası keçirilib. Universitetin rəhbərliyinin və fakültə dekanlarının iştirak etdiyi iclasda Himayəçilər Şurasının üzvləri kollektivə təqdim olunub, onun vəzifə və fəaliyyət istiqamətləri müzakirə edilib.\nİclası açan Bakı Mühəndislik Universitetinin rektoru, professor Havar Məmmədov rəhbərlik etdiyi ali təhsil ocağında publik hüquqi şəxs statusundan irəli gələrək yeni idarəetmə förmasının tətbiq olunduğunu, bu məqsədlə ali idarəetmə orqanı olan Elmi Şura ilə yanaşı Himayəçilər Şurasının, Büdcə və Aidit komitələrinin yaradıldığını diqqətə çatdırıb.\nŞuranın əsas vəzifəsi universitetin strateji inkişaf istiqamətlərini müəyyən etməkdir\nİclasda Bakı Mühəndislik Universiteti Himayəçilər Şurasının sədri, təhsil nazirinin müavini Ceyhun Bayramov rəhbərlik etdiyi ictimai qurumun vəzifələri və fəaliyyət istiqamətləri haqqında geniş məlumat verib. Onun bildirdiyinə görə, Himayəçilər Şurasının əsas vəzifələri universitetin strateji inkişaf istiqamətlərini müəyyən etmək, universitet rəhbərliyi ilə bu istiqamətlərdə birgə səylər həyata keçirməkdir. “Şuranın səlahiyyətlərinə eyni zamanda universitetin Büdcə Komitəsinin formalaşdırılması və işinin təşkili, illik büdcənin və onun icrasının təsdiq edilməsi, Audit Komitəsinin üzvlərinin təyin edilməsi, universitetin fəaliyyət istiqamətlərinə nəzarət daxildir”, - deyən şura sədrinin sözlərinə görə, qurum həm də təhsil ocağının elm-təhsil-innovasiya mərkəzi kimi inkişaf etməsinə, fundamental və tətbiqi elmi layihələrin həyata keçirilməsinə, zəruri infrastrukturun yaradılmasına, maddi-texniki bazanın möhkəmləndirilməsinə, beynəlxalq əlaqələrin genişləndirilməsinə, maliyyə və investisiya vəsaitlərinin cəlb edilməsinə, məzunların işlə təmin olunmasına da dəstək verəcək.\nTəbii ki, Himayəçilər Şurasının tərkibi müəyyənləşdirilərkən bütün bunlar, xüsusən də universitetlərin strateji inkişafı ilə bağlı aparılan diskussiyalarda irəli sürülən “Hər bir universitet elm-təhsil-innovasiyaların vəhdəti olmalıdır” fikri əsas götürülüb. Bu baxımdan universitetdə həm fundamental, həm də tətbiqi araşdırmaların həyata keçirilməsinə dəstək verilməsi, əmək bazarının tələbatlarının diqqətdə saxlanılması əsas götürülərək AMEA-nın, işəgötürənlərin, innovasiya sahəsində öndə olan özəl şirkətin nümayəndələri Himayəçilər Şurasına cəlb olunub.\nBMU-da bir sıra yeni ixtisaslar üzrə kadrlar hazırlanacaq\nHər bir universitetin tələbə kontingentinin formalaşmasının əsas mənbəyini onun qəbul proqnozu planının təşkil eydiyini deyən Ceyhun Bayramov bu il universitetə bir sıra yeni ixtisaslar üzrə qəbul planı verildiyini söyləyib. Təsnifat qrupunda olmayan, Nazirlər Kabineti tərəfindən ilk dəfə tətbiq olunan bu ixtisaslardan 3-nün- sənaye mühəndisliyi, loqistika və nəqliyyat texnologiyaları mühəndisliyi və şəhərsalma ixtisaslarının adlarını xüsusi qeyd edən Şura sədrinin sözlərinə görə, bu, Bakı Mühəndislik Universitetinin potensialının hökumət tərəfindən yüksək qiymətləndirilməsinin təzahürüdür.\nİclasda Himayəçilər Şurasının vacib fəaliyyət istiqamətlərindən biri kimi universitetin beynəlxalq əlaqələrinin genişləndirilməsi məsələsinə də toxunulub. “Dünya ölkələrinin təhsil sistemlərində gedən prosesləri, aparılan tədqiqatları nəzərə almadan, təhsil prosesinin beynəlmiləlləşməsini təmin etmədən uğurlu universitet modeli barədə danışmaq çətindir,” - deyən nazir müavininin fikrincə, Azərbaycanda artıq yeni nəsil universitetlərin, bir sıra ənənəvi, ancaq bu istiqamətdə sözünü demiş ali təhsil müəssisələrinin, xarici ölkə universitetləri filiallarının, birgə universitet layihələrinin olması, Amerikanın, Fransanın, Böyük Britaniyanın, Hollandiyanın aparıcı universitetləri ilə ikili diplom proqramlarının mövcudluğu yaxşı haldır.\n“BMU-nun potensialının daha da gücləndirilməsi baxımından bu ali təhsil müəssisəsinin beynəlxalq əlaqələrinin, dünyanin aparıcı regional universitetləri ilə məhz mühəndislik ixtisasları üzrə işbirliyinin təmin edilməsi bir məqsəd və hədəf kimi qarşıda durur”.\nC.Bayramov innovasiya sahəsində fəaliyyət göstərən şirkətlərin BMU-ya cəlb edilməsini, universitetin müəllim və tələbə potensialının texnoloji şirkətlərlə birlikdə araşdırmalar apara bilməsi üçün şəraitin yaradılmasını da Himayəçilər Şurasının fəaliyyətinin vacib istiqamətini təşkil etdiyini diqqətə çatdırıb.\nİclasda habelə tələbələrin tədrisdən ayrılmadan praktiki fəaliyyətə cəlb olunması, əlavə maliyyə mənbələrinin yaradılması, mövcud texnoparkın fəaliyyətinin daha da genişləndirilməsi, startap layihələri ilə bağlı işlərin sistemli şəkildə həyata keçirilməsi məsələlərindən də danışılıb, mövzu ilə bağlı ətraflı fikir mübadiləsi aparılıb və təkliflər səsləndirilib.


Yaşasın müstəqil Azərbaycanımız !!!\nƏsas səhifə / Xəbərlər / Yaşasın müstəqil Azərbaycanımız !!!\nXəzərXəbər xəbər verir ki, Azərbaycanın dövlət müstəqilliyini bərpa etməsindən 27 il ötür.\nRusiyadakı demokratik qüvvələrin fəaliyyəti nəticəsində respublikalarda da mərkəzdən qaçma, öz suverenliyinə qovuşmaq istəkləri qarşısıalınmaz həddə çatmışdı. Belə şəraitdə Azərbaycan Respublikası Ali Sovetinin xalqın tələbi ilə çağırılmış növbədənkənar sessiyasında 1991-ci il avqustun 30-da Azərbaycan Respublikasının dövlət müstəqilliyini bərpa etmək haqqında bəyannamə qəbul edildi.\n1992-ci ilin mayında Milli Məclis tərəfindən Azərbaycan Respublikasının Dövlət himni (musiqisi Üzeyir Hacıbəylinin, sözləri Əhməd Cavadın), sonra üçrəngli bayraq, içində alov olan səkkiz guşəli ulduz təsvirli dövlət gerbi təsdiq edildi.\nSəhiyyə naziri Oqtay Şirəliyev vətəndaşları qəbul edib\nDavamlı tibbi təhsil: suallar və cavablar


Neftin qiymətinin $40 olması Azərbaycana 15 il ərzində $100 mlrd-dan çox gəlir götürməyə imkan verəcək\n12 İyun 2006 12:38 (UTC+04:00)\n2006-cı ildə ÜDM-in 40%-dək artması gözlənilir və bu, Azərbaycan üçün son səviyyə deyil. Trend in xəbər verdiyi kimi, bu barədə iyunun 12-də QTİB-in illik iclası çərçivəsində keçirilən biznes-forumda Azərbaycanın maliyyə naziri, bankın Azərbaycandan olan direktoru Samir Şərifov məlumat verib.\nOnun sözlərinə görə, respublikada neft gəlirləri sahəsində əlverişli iqtisadi mühit yaradılıb və növbəti 15 il ərzində böyük həcmdə daxilolmalar gözlənilir. "Neftin bir barelinin qiymətinin $40 olduğu halda ölkəyə $100 mlrd-dan çox vəsait daxil olacaq", - deyə o bildirib.\nBununla əlaqədar maliyyə sektorunun inkişafı çox vacibdir və bank sektorunun fəaliyyətinin beynəlxalq standartlara çatdırılması üçün hökumət şərait yaratmalıdır. "Bank sektorunda xidmətlərin keyfiyyətinin artırılması üzrə tədbirlər görülməlidir", - deyə S.Şərifov sonda bildirib.


33 yaşlı qadın “Bulvar”da özünü dənizə atdı – Səhifə 309050 – Yenicag.Az\nAna Səhifə Hadisə 33 yaşlı qadın “Bulvar”da özünü dənizə atdı\nXəbərlər Departamenti – May 23, 2019 - 23:05\nBakıda intihara cəhd hadisəsi baş verib.Bakıda intihara cəhd hadisəsi baş verib.\nYenicag.az xəbər verir ki, hadisə Dənizkənarı Bulvarda qeydə alınıb.\nBelə ki, 1986-cı il təvəllüdlü Babayeva Nuranə Məhəmməd qızı özünü dənizə atıb. N.Babayeva post patrul əməkdaşları tərəfindən 1 saylı Kliniki Tibbi Mərkəzə çatdırılıb. Ona sağ çiyin nahiyəsinin yumşaq toxumaların əziyi diaqnozu qoyulub.\nİcra Hakimiyyətində intihara cəhd - Qadın başından atəş açdı - VİDEO\nSaxlanılan şəxs özünü polis avtomobilindən atdı - Balakəndə\nBakıda dəhşət - Polisi qardaşı qətlə yetirdi\n"İnsanlıq tarixinin ən böyük QƏTLİAMI - 28 il əvvəl Qarabağda törədilib" - Hüseyn Altınalan


"Azərbaycan Xalq Cümhüriyyəti -100"\n2018-ci il may ayının 28-də müsəlman Şərqində ilk parlamentli Respublikanın Azərbaycan Xalq Cümhuriyyətinin yaranmasının 100 illiyi tamam oldu. Qədim və zəngin dövlətçilik ənənələrinə malik Azərbaycan xalqı keçmişinin müəyyən dövrlərində tarixin hökmü ilə böyük imperiyalar tərkibinə qatılmaq məcburiyyətində qalmışdır. Azərbaycan Xalq Cümhuriyyəti məhz dünyanın siyasi nizamının yenidən qurulduğu bir vaxtda, XIX əsrin axırları XX əsrin əvvəllərində Azərbaycanın yaşadığı parlaq mədəni yüksəliş mərhələsinin məntiqi yekunu kimi meydana çıxmışdır.\n1918-ci il may ayının 28-də Azərbaycanın müstəqilliyini bəyan edən “İstiqlal bəyannaməsi” qəbul edildi. Yeni qurulan Azərbaycan Xalq Cümhuriyyəti öz üzərinə götürdüyü çətin tarixi vəzifəni imkanlarının ən son həddində çalışaraq şərəflə yerinə yetirdi. Azərbaycanın ilk Parlamenti və hökuməti, dövlət aparatı təşkil edildi, ölkənin sərhədləri müəyyənləşdirildi, bayrağı, himni və gerbi yaradıldı, ana dili dövlət dili elan edildi, dövlət quruculuğu sahəsində ciddi tədbirlər həyata keçirildi. Ölkənin ərazi bütövlüyü və milli təhlükəsizliyi təmin edildi, qısa müddətdə yüksək döyüş qabiliyyətli hərbi hissələr yaradıldı, milli tələblərə və demokratik prinsiplərə uyğun dövlət orqanları quruldu, Azərbaycanın ilk universiteti təsis olundu, təhsil milliləşdirildi, xalqın sonrakı illərdə mədəni yüksəlişi üçün zəmin hazırlayan,ictimai fikir baxımından müstəsna əhəmiyyətli işlər görüldü. Artıq bu tarixdən 100 il keçir.\nTarixdə sayca 114-cü türk dövləti olan Azərbaycan Xalq Cümhuriyyətinin 100 illiyi ilə əlaqədar Azərbaycan Prezidenti cənab İlham Əliyevin 2017-ci ilin mayında imzaladığı sərancama əsasən 2018-ci il respublikamızda “Cümhuriyyət ili” elan edilmişdir. Bu qərar tariximizin, ənənələrimizin öyrənilməsi və təbliğ olunması, xüsusilə gənc nəslin dövlətçilik şüurunun möhkəmlənməsinə xidmət edir. Xalqımızın milli yaddaşında 5 min illik dövlətçilik şüuru hakimdir. Bu ənənələrin qorunması və gələcək nəsillərə ötürülməsi də tarixi mirasımıza sahib çıxmaqdan, onu yaşatmaqdan keçir. Cəmi 23 ay yaşasa da Azərbaycan Xalq Cümhuriyyəti xalqımızın azadlıq hərəkatı tarixində dərin iz qoydu. AXC sübut etdi ki, ən qəddar müstəmləkə və represiya rejimləri belə Azərbaycan xalqının azadlıq ideallarını və müstəqil dövlətçilik ənənələrini məhv etməyə qadir deyildir. Ruhu azad olan bir xalqı heç kəs köləliyə məcbur edə bilməz. Müstəqilliyini ikinci dəfə qazanan dövlətimiz yenidən daxili və xarici düşmənlərin təzyiqlərinə məruz qaldı, müstəqilliyini təkrarən itirmək təhlükəsi ilə üzləşdi. Bu vaxt xalqımızın xilaskarı,Ümummilli Lider Heydər Əliyev yenidən hakimiyyətə qayıtdı, öz tarixi şah əsərini “Müstəqil Azərbaycanı” yaratdı, möhkəmləndirdi və inkişaf etdirdi. Hazırda hörmətli prezidentimiz İ.Əliyev cənablarının rəhbərliyi ilə dövlətimiz daha da inkişaf edərək regionun ən qüdrətli dövlətinə çevrilmişdir.\n16 aprel-05 may tarixlərində Azərbaycan Respublikası Təhsil Nazirliyinin 1 nömrəli Uşaq-Gənclər İnkişaf Mərkəzi Azərbaycan Xalq Cümhuriyyətinin 100 illik yubileyinə həsr olunmuş respublikanın işğal altında olan Ağdam, Xocalı, Cəbrayıl, Füzuli, Qubadlı, Laçın, Zəngilan, Xocavənd, Kəlbəcər, Şuşa şəhər məktəblərinin VII-IX sinif şagirdləri arasında “Keçmişimiz, bugünümüz, gələcəyimiz!” mövzusunda keçirilən breyn-rinq intellektual bilik yarışmasında Qovşudlu kənd tam orta məktəbinin komandası iştirak etmişdir.\nK. Məmmədov adına B. Mərcanlı kənd tam orta məktəbinin direktoru Nuriyyə Ağayeva 21-23 may tarixlərində AXC-nin 100 illik yubileyi ilə əlaqədar Bakı Dövlət Universitetində “Müsəlman Şərqində ilk parlamentli Respublika“–mövzusunda keçirilən Beynəlxalq-elmi konfransın iştirakçısı olmuş, konfransda “Azərbaycan Xalq Cümhuriyyətinin maarif sahəsində kadr siyasəti“–mövzusunda elmi məruzə ilə çıxış etmiş, Sertifikatla təltif edilmişdir. Məruzənin tezisləri Bakı Dövlət Universitetinin nəşr etdirdiyi “Azərbaycan Xalq Cümhuriyyəti “ adlı xüsusi topluda, məruzə isə Bakı Dövlət Universitetinin Azərbaycan, rus və ingilis dillərində nəşr olunan “Tarix və onun problemləri “ nəzəri-elmi metodik jurnalın xüsusi buraxılışında dərc edilmişdir.\nHovuslu kənd tam orta məktəbinin direktoru M. Səfərov və məktəbin iki ən yaxşı şagirdi 25-may 2018-ci il tarixində H .Əliyev adına İdman kompleksində Bakı Şəhər Baş Təhsil İdarəsinin AXC-nin 100 illik yubileyi münasibəti ilə təşkil etdiyi bayram konsertində iştirak etmişdir.\n24 may 2018-ci il tarixdə C. Əhmədov adına Cəbrayıl şəhər tam orta məktəbində geniş formatda hazırlanmış “Bir kərə yüksələn bayraq bir daha enməz..” adlı ədəbi-bədii gecə keçirilmişdir. Tədbirdə Cəbrayıl Təhsil Şöbəsinin müdiri V.Həsənova, Təhsil Şöbəsinin aparıcı məsləhətçisi R.Mustafayev, Həmkarlar Şurasının sədri A.Babayev , məktəb pedaqoji kollektivi və şagirdlər iştirak etmişdir.\nTədbirlər Planına müvafiq olaraq Mingəçevir şəhərində fəaliyyət göstərən 18 saylı tam orta məktəbinin şagirdləri Mingəçevir şəhərindəki H. Əliyev mərkəzi və tarix müzeyinə, Akademik Ə.Hüseynov adına Əmirvarlı kənd tam orta məktəbinin şagirdləri “İstiqlal” və “Azərbaycan tarixi” müzeyinə, V. Hüseynov adına Daşkəsən kənd tam orta məktəbinin şagirdləri Azərbaycan tarixi muzeyinə, Çullu kənd tam orta məktəbinin şagirdləri Suraxanı rayonu ərazisindəki Atəşgah məbədinə, ”Şirvahşahlar sarayı” və “Qız Qalası”na, 23 saylı tam orta məktəbinin şagirdləri Qobustan dövlət tarixi–bədii qoruğuna ”Şirvahşahlar sarayı” və “Qız Qalası”na, 3 saylı tam orta məktəbinin şagirdləri “İstiqlal” və “Azərbaycan tarixi” müzeyinə ekskursiyaya getmişlər.\nR.Xudiyev adına Minbaşılı kənd və 8 saylı tam orta məktəbinin şagirdləri “28 may–Respublika günü“ ilə əlaqədar B. Mərcanlı Uşaq İncəsənət Musiqi məktəbi şagirdləri ilə birgə konsert və ədəbi–bədii kompozisiya hazırlamışlar. Konsertdə hər iki məktəbin müəllim və şagird kollektivi, valideynlər, qəsəbə sakinləri, habelə, Cəbrayıl rayon İHB–nın müavini F. İbayeva, rayon TŞ-nin nümayəndələri, məktəb direktorları iştirak etmişlər. Tədbirdə şagirdlərin ifasında şerlər və mahnılar ifa edilmişdir.\nR.Xudiyev adına Minbaşılı kənd tam orta məktəbinin şagirdləri Azərbaycan Respublikası Təhsil Nazirliyi 1 nömrəli Uşaq-Gənclər İnkişaf Mərkəzi 10–17 yaşlılar arasında olan uşaq və gənclərin Azərbaycan Xalq Cümhuriyyətinin 100 illik yubleyinə həsr olunmuş respublika təsviri sənət müsabiqəsi iştirak etmişlər.\nNoyabr dekabr aylarında ümumtəhsil məktəblərində yekun tədbirlər keçirilib.


Xəbərlərin siyahısı: Dekabr 2017 illər » Səhifə 8 » Maraqli.info\nAzərbaycanda avtobusda törədilmiş dəhşətli qətlin SƏBƏBİ BİLİNDİ\nDünən Cəlilabad rayonunda törədilmiş dəhşətli qətl hadisəsi ilə bağlı bəzi məqamlar üzə çıxıb. maraqli.info Lent.az-a istinadən xəbər verir ki, rayon mərkəzindən Uzuntəpə kəndinə gedən yolda hərəkətdə olan marşrut avtobusunda həmyerlisi Rakif Hüseynovu qətlə yetirən 1999-cu il təvəllüdlü Həmzəyev\n"2018-ci ilin dövlət büdcəsində təhsil sahəsində xərclərdə kifayət qədər böyük artım var". "APA-Economics" xəbər verir ki, bunu maliyyə naziri Samir Şərifov AZTV-yə müsahibəsində bildirib. Onun sözlərinə görə, təhsil sahəsində xərclərin artımı prezident İlham Əliyev tərəfindən təsdiqlənən\nmaraqli.info Təhsil Nazzirliyinin verdiyi məlumata əsasən xəbər veririk. Dekabrın 29-da Təhsil Nazirliyi sisteminə daxil olan ilk peşə-ixtisas təhsili müəssisələrində çalışan müəllim-pedaqoji heyətin diaqnostik qiymətləndirilməsi keçiriləcək. Diaqnostik qiymətləndirmənin bu mərhələsində\nmaraqli.info Ekologiya və Təbii Sərvətlər Nazirliyinin verdiyi məlumata əsasən xəbər verir.Ekologiya və Təbii Sərvətlər Nazirliyinin əməkdaşları tərəfindən respublika ərazisində yerli meşə materiallarının qanunsuz yolla əldə edilməsi, daşınması, ağac emalı sexlərində istifadə olunması, eləcə də\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 122 dəfə pozub. maraqli.info Müdafiə Nazirliyindən verilən məlumata əsasən xəbər verir ki, Ermənistan Respublikası Noyemberyan rayonunun Şavarşavan, Voskevan kəndlərində və adsız\nGömrükdən gizlədilən pirotexniki mallar müsadirə olundu (FOTO)\nGömrük nəzarətindən gizlədilən pirotexniki mallar aşkar olunub. Dövlət Gömrük Komitəsindən Trend-ə verilən məlumata görə, Tovuz Gömrük İdarəsinin əməkdaşları üç fakt üzrə mülki dövriyyəsi məhdudlaşdırılan, istifadəsi yüksək səs-küylə müşayiət olunan və insan sağlamlığına mənfi təsir göstərən\nRegionların iqtisadi inkişaf proqramlarına əsasən, hər bir rayonda yaşamaq və işləmək üçün lazımi infrastruktur yaradılıb. Lakin nədənsə, ölkəmizdə insanların məhz Bakıda aşağı vəzifədə işləməsi belə ailə-məişət mühitində uğur hesab olunur. Ancaq hamımız bilirik ki, paytaxtda işləyib yaşamaq daha\nCəbrayıl rayonunun milli qəhrəmanlarının xatirəsi....VİDEO\nCəbrayıl rayonunun milli qəhrəmanlarına həsr olnunmuş bir xatirə.\nBeləsuvar rayonunda olan Cəbrayıl rayonunun Şəhidlər abidəsindən bir xatirə.\nXərçəng xəstəliyinin yaranmasının başlıca SƏBƏBLƏRİ\nXərçəng xəstəliyinin yaranma hallarından 40 faizindən çoxu zərərli vərdişlərlə və həyat tərzi ilə əlaqədardır. maraqli.info Trend-ə istinadən xəbər verir ki, Amerika Onkologiya Cəmiyyətinin bir qrup mütəxəssisi bu qənaətə gəlib. Aparılan tədqiqatlar nəticəsində məlum olub ki, siqaret çəkmək\nНазад 1 ... 4 5 6 7 8 9 10 11 12 ... 42\tЛучший сайт где можно скачать программы бесплатно и быстро Дальше


Stoikliyə dair yanlış fikirlər – Karina Barbosa - BFA\nStoikliyə dair yanlış fikirlər – Karina Barbosa\nAraz Əliyev 08 May 2021 08 May 2021\nYeni şeylərə açıq olmayan insanlar, bu səbəblər yanlış olsa belə, bu yeni şeydən uzaqlaşmağın lehinə olan səbəblərə fokuslanırlar. Stoiklik də bu ənənədən kənarda deyil. Bu gün insanların Stoiklik haqqında sahib olduğu geniş yayılmış bir neçə yanlış fikiri və nə üçün bir mühakiməyə varmadan öncə doğruları öyrənməli olduğumuzu qeyd edəcəm.\nStoiklər soyuq və duyğusuzdur\nBu iddia insanların stoiklər haqqında sahib olduqları ən bilinən yanlış fikirdir. Əslində bu fikir insanların zehnində o dərəcədə yerləşib ki, “stoik” sözü duyğusuz sözü ilə eynimənalı hala gəlib. Bir kəlimə bundan daha yanlış bir şəkildə istifadə oluna bilməzdi.\nStoiklərin ölümün, uğursuzluq və digər itkilərin öhdəsindən gəlmək metodları çox vaxt həssaslığın və emosianallığın yoxluğu hesab olunub. Bu yanlışdır. Şekspirin “Venesiya taciri” pyesində bu vəziyyətə uyğun bir ifadə vardır. Bu sətirlərdə tacir özünə zavallı biri kimi davrananlara bu sualı ünvanlayır: “Bizi kəsdiyinizdə qanımız axmırmı? Sizin insanlarınızı öldürən vəbalar bizi də öldürmürmü?”\nBu misalın məqsədi hər kəsin eyni olduğunu göstərməkdir. Stoiklər də insandır, onların da duyğuları var. Sevgi və əzab hiss edirlər. Aradakı tək fərq isə duyğularının onları idarə etməsindənsə, onların duyğularını idarə etməsidir. Stoiklər mənfi düşüncələrin içərisində üzməkdə və ya özlərini qurban olaraq göstərməkdə bir fayda görmürlər. Hər gün insanların başına pis şeylər gəlir. Əgər belədirsə, əzablara qarşı reaksiyalarımızı dəyişdirə bilmək imkanımız varkən, nə üçün əzabların səbəbləri ilə mübarizə aparmaqla və onları sorğulamaqla vaxtımızı itirək ki?\nOlduqca mühakimə edici təbiətimiz var, lakin mühakimə hədəfi özümüz olduğunda belə stoiklər bundan uzaqlaşmağımızı məsləhət görür. İllər əvvəl gənc bir qızın qətlə yetirildiyi qorxunc bir cinayəti nümunə verəcəyəm. Qızın anası hadisə yerinə gəlmişdi, heç sarsılmış kimi görünmürdü və bir tək göz yaşı belə tökmədi. Bir çox insan ananın reaksiyasına baxaraq onun da bu cinayətin tərkib hissəsi olduğunu düşünmüşdü, ancaq daha sonra bir sənədli film nəticəsində ananın epilepsiya tutmasını sakitləşdirmək üçün ciddi şəkildə keyidilməsinə ehtiyac olduğu ortaya çıxdı və onun robot kimi reaksiya verməsinin səbəbi də məhz bu idi.\nBu nümunədə ananın keyidilmiş olmasına rəğmən, Stoiklərin də oxşar formada reaksiya verəcəyini xəyal edə bilərik. Bunun səbəbi duyğuları hiss etməmələri deyil, duyğularının onları ələ keçirməsinə imkan verməmələridir. Bu onların çox güman ki, yanıldığı duyğulardansa, ağıla əsaslanan müdrik qərarlar vermələrinə imkan verirdi.\nStoiklər ölümə sitayiş edir\nBəzi insanlar stoiklərin ölümdən qorxmadığı və ya memento mori (ölmən gərəkdiyini xatırla) fikri altında ölümü mənimsədikləri üçün onların ölümə yaxşı bir şeymiş kimi sitayiş etmələri gərəkdiyini düşünür. Lakin stoiklər heç bir mənada ölümə sitayiş etmirlər və müdriklik yeganə yaxşı şey olduğu üçün, ölümü “yaxşı” olaraq qəbul etmirlər. Bir stoik ölümə tamamilə biganə, laqeyddir (indifferent)\nBundan əlavə ölümü xəyal etmək tamamilə praktiki təlimdir. Özünüzə sual verin: həyatımda qəti olan yeganə şey nədir? Cavab: bir gün öləcək olmağınızdır. Ölümdən qaçmaq üçün edə biləcəyiniz heç bir şey yoxdur. Onun haqqında düşünməmək və ya danışmamaq nə onun gəlişini gecikdirəcək, nə də ondan qaçmağınızı təmin edəcək. Ölümün zərurət olduğunu qəbul etmək həyatınızın diqqət və inkişaf tələb edən hissələrinə fokuslanmağınız üçün olduqca yaxşı üsuldur.\nBu xatırlatma inanclarınızı, qorxularınızı, həyatınızı davam etdirmə şəklinizi və problemlərin öhdəsindən necə gəldiyinizi sorğulamağınızı təmin edir. Vaxtınızı qiymətləndirmə və ya xərcləmə metodlarınızı yenidən dəyərləndirməyə imkan verir. Hədəflərinizi və dəyələr sisteminizi yenidən formalaşdırmağınızı təmin edir. Stoiklər ölümə sitayiş etmirlər. Əslində tamamilə əksini edirlər – həyata sitayiş edirlər. Ölüm sadəcə olaraq həyatımızı dəyərləndirməyə istiqamətlənmiş xatırladıcı vəzifəsi daşıyır.\nİnsanlar stoiklərin qəbullanmaq metodunun mənfi tərəflərinin olduğunu düşünməyə meyllidir və hətta onları konformist olaraq qiymətləndirir. Bu tamamilə xətalıdır. Bir konformist ağlını işlətmədən hər şeyi qəbul edir, lakin bir stoik heç bir şeyi mühakimə və məntiq olmadan qəbul etmir.\nStoik düşüncə prosesinin ilk hissəsi Dünyanın iki kateqoriyaya ayrılmasına əsaslanır: nəzarət edə biləcəyimiz şeylər və nəzarət edə bilməyəcəklərimiz. İlk hissə nəzarət edə bilmənin mümkün olduğu şeylərlə əlaqəlidir. Son hissə isə gücümüz daxilində olmadığı üçün nəzarət edə bilmədiyimiz şeyləri qəbul etməkdir.\nBu düşüncə prosesi inanılmaz şəkildə müdrikdir və heç də konformist görüntüyə malik deyil. Nə üçün hər hansı bir şəxs dəyişdirməyin mümkünsüz olduğu bir şey barəsində mübahisə edir, stresə düşür və mübarizə aparır? Bu böyük zaman və enerji itkisidir və bir stoik artıq dərəcədə öz zamanı və enerjisindən faydalanmağa çalışır.\nOyandığınızı və işə getmək üçün hazırlaşdığınızı, lakin daha sonra avtomobilinizi işə sala bilmədiyinizi xəyal edin. Bir neçə dəfə təkrar edirsiniz, lakin heç bir şey dəyişmir. Bəlkə də hirslənməyə başlayırsınız və təkəri təpikləyirsiniz və ya söyürsünüz. Lakin bunlar avtomobilinizi işə salacaqmı? Cavab bariz bir şəkildə xeyir-dir. İşə gecikəcək olsanız belə, daha uyğun bir yanaşma dostunuza zəng etmək və ya işə getmək üçün başqa bir yol tapmaq olacaqdı.\nStoiklik qüsursuz olmaya bilər, lakin bu fəlsəfəyə qarşı gətirilən arqumentlərin də tamamilə yanlış olduğu görünür. Dolayısı ilə, növbəti dəfələrdə Stoiklik kimi yeni tanış olduğunuz mövzu haqqında bir iddianı dinlədikdən sonra onun barəsində düşünün. Daha artıq biliyə sahib olana qədər mühakimə etməyin və vəziyyətin doğruluğunu anlamaq üçün öz ağılınızı istifadə edin. Məhz bu zaman öz qərarınızı almaq üçün uyğun bir şəkildə təhciz olunmuş olacaqsınız.\nMənbə: The Wise Mind


Pandemiya ilə mübarizədə vətəndaş məsuliyyəti əsas şərtdir - Xəbərlər - GƏNCƏ ŞƏHƏR Icra Hakimiyyəti\nPandemiya ilə mübarizədə vətəndaş məsuliyyəti əsas şərtdir\nKoronovirus pandemiyası hələ də davam edir və bu gözə görünməyən bəladan xilas olmaq və ya daha az yoluxmanın, eləcə də insan təlafatının olmaması üçün dövlət başçısı tərəfindən cox ciddi addımlar atılıb, dünya ictimaiyyətinin də diqqətin çəkən tədbirlər reallaşdırılıb. Təbbi ki, tədbirlərin daha effektli olması üçün vətəndaş məsuliyyəti də başlıca şərtdir və bu mütləqdir.\nPrezident İlham Əliyevin və birinci xanım Mehriban Əliyevanın iştirakı ilə 9 iyun 2020-ci il tarixində Bakı, Sumqayıt və Abşeron rayonunun Saray qəsəbəsində quraşdırılan üç modul tipli xəstəxananın açılışında karantin tədbirləri ilə bağlı səsləndirdiyi fikirlər bunu bir daha aktual edir. Olkə başçısı yenə bütün vətəndaşları böyük məsuliyyətə və nizam-intizama çağırıb. Bildirib ki, Azərbaycan vətəndaşları koronavirus pandemiyası ilə bağlı bizim bütün addımlarımızı dəstəkləyirlər. Halbuki aydın məsələdir ki, pandemiya insanların normal həyat tərzinə təsir edib, mənfi təsir edib. İnsanlar öyrəşdikləri həyat tərzindən müəyyən dərəcədə uzaqlaşıblar. Məhdudiyyətlər var, eyni zamanda, artıq yeni məhdudiyyətlər də ortaya qoyulur. Ancaq Azərbaycan vətəndaşları bilirlər ki, bu məhdudiyyətlərin əsas səbəbi insanları qorumaqdır. “Mənim üçün birmənalı qaydada tərəddüdsüz insanların sağlamlığı həmişə birinci yerdə olub.”\nPrezident onu da deyib ki, “Koronavirus pandemiyası başlayandan bu günə qədər Azərbaycan dövləti çox böyük məsuliyyət göstərib, ilk növbədə, ölkə daxilində. Çünki iki seçim var idi - ya iqtisadiyyatı xilas etmək, ya da insanların sağlamlığını. Şəxsən mənim üçün birmənalı qaydada tərəddüdsüz insanların sağlamlığı həmişə birinci yerdə olubdur, o cümlədən pandemiya dövründə. Ona görə biz şüurlu şəkildə, bunun iqtisadi fəallığımıza mənfi təsir göstərəcəyini bilərək məhdudlaşdırıcı addımlara getdik.”\nBəs ölkə vətəndaşları necə? Öz üzərinə düşən məsuliyyəti dərk edirmi?\nBirmənalı şəkildə başa düşülməlidir ki, mübarizə üsullarında vətəndaşların da üzərinə ciddi vəzifələr düşür. Bütövlükdə cəmiyyətin gələcəyi baxımından bu, mühüm faktordur. Məsələ ondan ibarətdir ki, istənilən ölkənin iqtidarı həyata keçirdiyi tədbirlərdə o zaman daha çox uğur qazanır ki, ona cəmiyyətdən dəstək gəlsin və vətəndaşlar həyata keçirilən tədbirləri anlayışla qarşılasınlar. Bu da vətəndaş məsuliyyəti məsələsinin yeni pandemiya mərhələsində daha da aktuallaşması anlamına gəlir. Bir sıra hallarda bu məqamı hətta intellektual təbəqə də lazımi dərəcədə qiymətləndirə bilmir. Və ya qərəzli dairələr ondan süni istifadə etməyə çalışır. İnsan azadlığı anlayışını özbaşınalıq kimi, qaydalara əməl etməməyi isə sərbəstlik kimi təqdim etməyə baş vururlar, həmişə başqasını ittiham etməklə öz məsuliyyətini gizlətməyə çalışırlar. Bu cür cəhdlərin bütövlükdə cəmiyyət üçün nə dərəcədə təhlükəli olduğunu başa düşmək çətin deyildir.\nMəsələn, polisin nəzakətlə insanlara məsafə saxlamaq və maska taxmaqla bağlı tələbinə "başqa yerdə belə qadağalar yoxdur" kimi münasibət göstərmək şəxsi məsuliyyəti dərk etməmək deməkdir. Çünki polis və ya hər hansı başqa rəsmi orqan pandemiyada tələbləri vətəndaşın sağlamlığı üçün edir. Əgər insan yaranmış vəziyyəti bu cür qiymətləndirə bilmirsə, onun vətəndaş kimi sosial həyatda üzərinə düşən məsuliyyəti tam anlaya bilmədiyi nəticəsini çıxarmaq olar. Deməli, xüsusilə pandemiya ilə mübarizənin ikinci mərhələsində vətəndaş məsuliyyəti faktoru daha çox önəm kəsb edir. Vətəndaşlar tələb olunan tibbi şərtlərə nə qədər çox əməl etsələr, müəyyən olunmuş məhdudiyyətlər çərçivəsində hərəkət etsələr, bir o qədər ümumi nəticə müsbət olar və növbəti mərhələyə keçid sürətlənər.\nArtıq pandemiya ilə mübarizədə cəmiyyətin özünü bu prosesin harasında görməsi çox əhəmiyyətlidir. Başqa cür desək, indi vətəndaşın pandemiya haqqındakı təsəvvürlərindən yekun nəticə xeyli asılıdır\nAzərbaycanda müşahidə edilən proseslər göstərir ki, cəmiyyət hakimiyyətin həyata keçirdiyi tədbirləri dəstəkləyir. Bəzi ölkələrdən fərqli olaraq burada sakitlikdir və vətəndaşlar qoyulan şərtlərə əməl edirlər. Bununla yanaşı, ikinci mərhələdə prosesin əsasən vətəndaşın şəxsi davranışı ilə bağlı olması hər bir insanın daha məsuliyyətli olmasını tələb edir. Konkret desək, hər bir vətəndaşın pandemiya ilə mübarizəni kənardan verilən göstərişlərə əməl etmək məcburiyyəti kimi deyil, özünün şəxsi işi kimi qəbul etməsi zəruridir. Vətəndaş bu prosesin obyekti deyil, subyektidir. Hakimiyyətin insan sağlamlığı üçün çalışdığı kimi, insanın da özü üçün çalışması vacibdir. Sosial-mədəni, hüquqi, psixoloji və etik aspektlərdə insanların bunu dərk etməsi həm də iqtidar-xalq həmrəyliyini daha da gücləndirər.


Şeytanbazar: itirilmiş yaddaş yeri - Rüstəm Kamal yazır | Edebiyyatqazeti.az\n26.09.2018 10:10 | 1862 dəfə oxunub A A+ A- Proza\nQoca Tiflisin göbəyində bir qədim məhəllə var, Şeytanbazar adında. Tarixi "müsəlman anklavı". Mədəniyyətimizin yaddaş yeri. "Yaddaş yeri" fransız tarixçisi Pyer Noranın əsas kateqoriyasıdır, bir etnosun tarixi xatirə düşüncəsinin mövcudluq formasıdır (P.Nora "Yaddaş yerlərinin problematikası", rus dilində). Müsəlman şəhər landşaftının elementləri - məscid, hamam, bazar meydanı Paronbəyov və Xalatov karvansaraları, misgər, dulusçu, papaqçı, dəmirçi, bəzzaz dükanları, çayxanalar, türklərin "Roza" lokantası… onun topoqrafik obrazını tamamlayır, üslubuna görə Gəncənin, Şəkinin, Təbrizin memarlıq üslubunu xatırladırdı. Şah Abbas məscidi isə bu məkana bir qutsallıq işarəsi verir.\nBir ticarət məkanı (bazar) kimi arxetip səviyyəsində mövcudluğunu davam etdirirdi. N.Nərimanov təəccüb edirdi ki, "Tiflis müsəlman şəhəri olmaya-olmaya müsəlmanlar olan məhəllədə də Şeytanbazarı məlum məşhur bir bazardır".\nŞeytanbazar A.Şaiqin uşaqlıq xatirələrinin unudulmaz səhifəsidir: "Şeytanbazar o vaxt Tiflisin ən izdihamlı küçələrindən idi. İki-üç yerdə çayxana var idi. Bu çayxanalar səhərdən axşama qədər hey dolub boşalır; hərə qarşısında bir stəkan çay oturur, dərvişlər nağıl söyləyir, ilan oynadır, xanəndələr çalıb-oxuyurdular. Böyük samovar səhərdən gecə yarısınadək qaynayır, onun yanından qızarmış kömür əskik olmur, çayxana xidmətçiləri qəlyan başına maşa ilə od qoyub, çəkə-çəkə alışdırır, sonra aparıb müştəriyə verirdilər. Müştəri də bir əli ilə qəlyanın uzun boğazından, bir əli ilə də uzun müştüyündən yapaşıb çəkir və tez-tez tüstünü havaya buraxırdı. Samovarların hisi, tənbəkilərin acı tüstüsü çayxananın içini duman kimi bürüyürdü" (A.Şaiq. "Xatirələrim"). Bu mənzərəni Tiflis Azərbaycan teatrının tanınmış aktyoru və rejissoru İbrahim İsfahanlı xatirələrində təsvir edir: Şeytanbazarda elə məşhur çayçılar var idi ki, vağzalda adı çəkilən kimi tanınırdı. Ramazan ayında aşıqlara da rast gəlmək olardı. Türkiyədən gəlib burada çayçılıqla məşğul olan Yaqub Şükri əfəndi adlı bir nəfərin dükanında türk xalq çalğı alətləri üçlüyü çalıb oxuyardı. Uzun qış gecələrində "Qaragöz" xalq oyunu göstərilirdi. Xoruz döyüşü, Qoç jöyüşü də şeytanbazarlıların sevimli əyləncəsi idi (bax: İ.Kərimov. "Ə.Haqverdiyev və teatr").\nŞeytanbazar həmişə güclü, ritual-oyun atmosferi ilə fərqlənirdi. İ.İsfahanlı xatirələrində bu məqama da toxunur: "Şeytanbazarda" ayrı-ayrı oyunbazlar dəstəsi fəaliyyət göstərirdi. Hətta beşmərtəbəli Xalatov karvansarasının hər mərtəbəsinin özünəməxsus bir dəstəsi, yəni təkiyyəsi var idi. Bu büsat o qədər şöhrət qazanmışdı ki, "maşınqabağı", "qalaməhəlləli" - adlı ayrıca uşaq dəstələri də yaranmışdı. Dəstələrə nüfuzlu şəxslər başçılıq edirdilər. Onlar məhərrəmlik mərasimini də təntənə ilə keçirirdilər".\nAzərbaycan mədəniyyət tarixinin mühüm bir hissəsi bu gerçək və mifik məkanla keçibdir. "C.Məmmədquluzadənin yaddaşında bu qeyri-adi məhəllə geridə qalmış müsəlman dünyasının səciyyəvi, tipik, ümumiləşmiş rəmzi kimi qalmışdır" (İ.Həbibbəyli. "C.Məmmədquluzadə: mühiti və müasirləri").\nBir məkan kimi, Şeytanbazarın da öz "dili" vardı. Bu "dili" küçəsi, meydanı, Şah Abbas məscidi, Kür çayı, tacirlər, sazandələr - xanəndələr, aşıqlar bu "dili" yaradırdı. M.F.Axundzadənin evi burda idi, hər gün meydandan keçib işə gedirdi.\nŞeytanbazarın mistik ruhu Əbdürrəhim bəy Haqverdiyevi maqnit kimi həmişə çəkib Tiflisə gətirirdi. "Şeytanbazar meydanı Mirzə Cəlilin bir növ yardıcılıq laboratoriyası funksiyasını da yerinə yetirmişdir. Vaxtilə ədib özü etiraf etməli olmuşdu ki, "Tiflisin Şeytanbazarında rast gəldiyini islam aləmi hər gün və hər saat yazmağa vadar edirdi. Material o qədər idi ki" (İ.Həbibbəyli).\nŞeyx Sənan eşqi Cavid əfəndini bura bağlamışdı. Rza Təhmasib xatırlayırdı ki, "Cavid Şeytatbazarda bir mənzil tutmuşdu. Oradan Şeyx Sənan dağı aydın görünürdü. Cavid, Əziz Şərif və mən bir neçə dəfə həmin dağa gəzməyə getmişdik. Cavid burada Şeyx Sənana istinad edilən qəbrin yanında xeyli dayanar, riqqətlə ona baxardı. Sonra başa düşdüm ki, o ruhən və fikrən bu yerlərə yaxın olmağa bir ehtiyac duyurmuş" ("Ədəbiyyat və incəsənət", 2 mart 1963).\nXX əsrin əvvəllərində Azərbaycan yazıçısı (M.Cəlal. Ə.Haqverdiyev, Ə.Şərif, N.Nərimanov...) onu Orta əsrlər müsəlman dünyasının modeli, məkan obrazı kimi qavrayırdı. "Belə məhəllə dünyada müsəlman aləminin hər bir şəhərində var… Qeyri-şəhərlərin və qəsəbələrin Şeytanbazarı bir şəkildədir: toz və torpaq, zibil, evlər və dükan-bazar, xaraba, küçələr dolu it-pişik və keçəl-küçəl müsəlman uşaqlar. İki dünyanın biri çayxana, tiryəkxana, qumarxana. Dar küçə və bazarda yük heyvanları qarışıb adamlara… maarifin, səliqənin və nəzafətin (təmizliyin - R.K.) burada iyi - əsəri görünməz… Bura varid olan təzə bir adam da… buranın vəhşilik halına təəccüb edəcək" (C.Məmmədquluzadə).\nTiflis mürəkkəb semiotik mexanizm kimi Qafqaz mədəniyyətinin generatoru idi, çünki özü "müxtəlif dillərə zümrələrə, xalqlara aid olan mətnlərin və kodların qazanı"na (Y.Lotman) çevrilmişdi. Burda hər qövmdən adamın (ləzgi, kürd, gürcü, erməni, türk) danışığını eşitmək olardı.\nTiflisin "semiotik poliqlotizmi". Azərbaycan dilinin, Azərbaycan ziyalılarının da bu "çoxdilli oyunda" iştirakını təmin edirdi. 1912-ci Tiflisdə Azərbaycan teatrı üçün bu məhəllədə bina ayrılır. Ona "müsəlman auditoriyası" deyirdilər (Ə.Şərif. "Keçmiş günlərdən"). Molla Nəsrəddinin düşmənlərinin yuvası idi. "Onlarla Şeytanbazarlı Tiflis mollası Mir Bağır Mirheydərzadənin başçılığı ilə jurnalı boykot etməyə hazırlaşırdılar" (A.Hacıyev. "Tiflis ədəbi mühiti").\nBu türk müsəlman məkan koduna qarşı erməni məkan kodu (Avlabar) dururdu. Ermənilər Tiflisin Alaverdi məhəlləsində yaşayırdılar. "Tiflis şəhəri biri böyük, o bir çox kiçik olmaq üzrə ikiyə bölünmüşdü. Bu iki düşmən cəbhəsinin hüdud xətti. Ortaçala körpüsünün Şah Abbas məscid körpüsünə və buradan Şeytanbazar meydanına orta yararaq hüduda qədər uzanan xətti idi" (Ö.F.Nemanzadə).\nRus-İran müharibələrindən sonra Tiflisə ermənilərin güclü axını, həyasızcasına kütləvi şəkildə şəhərdə məskunlaşması etnik-mədəni qarşıdurmanı gücləndirir, xüsusən, 1905-ci ildə erməni-müsəlman qırğınında daha konkret şəkil alır. Ömər Faiq Nemanzadə xatırlayır: "1905-ci il noyabrın 20-də axşam saat 9-da ləzgi paltarlı üç adam faytonla erməni məhəlləsi tərəfindən gəlib. Türklərin Şeytanbazardakı "Roza" lokantasının qabağından keçərək havaya beş-on güllə atdılar və faytonlarını bərk sürüb Ortaçalaya doğru getdilər".\nŞeytanbazarın tarixçəsini Tiflisin müsəlman mifologiyasından ayrı düşünmək olmaz. "Mifologiya" sözünü metaforik mənada işlədirik. N.Nərimanov Şeytanbazarın real tarixinə mifoloji ruhun hopduğunu bilirdi. Buranı əlinin içi kimi tanıyırdı. "Qədimdən həmin Şeytanbazarı doğrudan da bir şeytan yuvası idi: adam öldürərdilər, harada? Şeytanbazarında. Cib kəsərdilər, harada? Şeytanbazarında. Filan Hacının oğlu var-yoxunu qumara uduzardı harada? Şeytanbazarında. Filan Sibirə göndərilən, sonra qaçıb gələn adamı harada tapardılar? Şeytanbazarında. Biçarə kəndçiləri (…) soyardılar, harada? Şeytanbazarında. Böylə bir tarixi olan bazara Şeytanbazarı deməyib nə deyəcəksiniz? Qədimdə, yadıma gəlir, bu bazarda bir adət də var idi: qəribə, adətdən dışarı bir paltarda adam görsəydilər. Şeytanbazarının cavanları ona sataşardılar" (N.Nərimanov. "Şeytanbazarda").\nŞeytanbazar xatirələri və rəvayətləri silinib gedir. Dərbənd, Göyçə, Təbriz kimi Şeytanbazar da azərbaycanlı ruhunun daha bir məkanı olur və aktiv topoqrafik obraz kimi yaddaşımızda getdikcə ilğıma çevrilir. Artıq Şeytanbazar bir mifdir. Və gün gələcək bir Azərbaycan yazıçısı bu mifin zaman içində mənasını və ifadə formasını hiss edib qələmə alacaq və ona əbədilik işarəsi qazandıracaq.\nSalam Türkün Bayrağına və yaxud dağılan erməni mifi - Azər TURAN\nÖMÜRLƏ PEŞMANLIQ OYUNLARI - Cavanşir YUSİFLİ\nSülh və Müharibə - Günel Natiq\nPənah xanın ruhu - Rüstəm KAMAL\nMÜHARİBƏ VƏ ƏDƏBİYYAT - Hüseyn Cavid


Sabah Bakıda 35, rayonlarda 38 dərəcə isti olacaq Demokrat.az\nİyunun 16-da Bakıda və Abşeron yarımadasında hava günəşli olacaq. Ekologiya və Təbii Sərvətlər Nazirliyinin Milli Hidrometeorologiya Departamentindən bildirilir ki, şimal-şərq küləyi gündüz cənub-şərq küləyi ilə əvəz olunacaq.\nHavanın temperaturu yarımadada gecə 20-23°, gündüz 30-35°, Bakıda gecə 21-23°, gündüz 33-35° isti təşkil edəcək.\nAtmosfer təzyiqi normadan aşağı-758 mm civə sütunundan 755 mm civə sütununa enəcək. Nisbi rütubət gecə 65-75%, gündüz 35-45% olacaq.\nAbşeronun şimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) şimal-şərq küləyi gündüz cənub-şərq küləyi ilə əvəz olunacaq. Dəniz suyunun temperaturu 21-22° isti təşkil edəcək.\nCənub çimərliklərində: (Türkan, Hövsan, Sahil, Şıx) şimal-şərq küləyi gündüz cənub-şərq küləyi ilə əvəz olunacaq. Dəniz suyunun temperaturu 23-24° isti təşkil edəcək.\nAzərbaycanın rayonlarında da hava əsasən yağmursuz keçəcək. Lakin axşam saatlarında bəzi dağlıq rayonlarda şimşək çaxacağı, yağış yağacağı gözlənilir. Dolu düşəcəyi ehtimalı var. Qərb küləyi gündüz ayrı-ayrı yerlərdə arabir güclənəcək.\nHavanın temperaturu gecə 20-25°, gündüz 34-38°, dağlarda gecə 13-18°, gündüz 24-29° isti təşkil edəcək.\n15 İyun 2019, 23:15


Bunu ABŞ prezidenti Donald Tramp "Fox News” telekanalına müsahibəsində deyib.\n"Mən nə baş verdiyini aydınlaşdırmalıyam. Məsələ ilə bağlı digər ölkələrin nümayəndələri, o cümlədən, Türkiyə də məşğul olur. Biz bu işi sonadək araşdıracağıq. İndi ABŞ-ın Səudiyyəyə qarşı hansı qərarlar qəbul edə biləcəyini demək istəmirəm. Bu barədə danışmaq hələ çox tezdir”, – deyə Tramp deyib.\n"Əgər ABŞ səudiyyəli jurnalistin itməsində Ər-Riyadın əlinin olduğu qənaətinə gələrsə, Vaşinqton-Səudiyyə Ərəbistanı münasibətlərinin aqibəti necə olacaq?” sualına Tramp cavabında bildiri: "Hadisələrin bu cür inkişafından məmnun olmazdım. Bu, heç də yaxşı olmazdı. İndiki vəziyyətdə çoxları həqiqətən də deyə bilər ki, sanki baş verənlərdə Ər-Riyadın əlinin olduğu görünür. Lakin gəlin tələsməyək.”\n"ABŞ-dakı yaxşı iqtisadi vəziyyətin səbəblərindən biri də Vaşinqtonun digər ölkələrə müdafiə sistemləri satmasıdır. Hamı onları əldə etmək istəyir. Səudiyyəyə silah satmaqdan potensial imtina ABŞ üçün acı həb olardı” – Tramp vurğulayıb./azvision.az


Saça Qulluq | Xanimxatin\nSaç rənginin və düzümlərinin karyerada uğur qazanmağa təsir göstərdiyini bilirdinizmi? Mütəxəssislər imici formalaşdıran ən böyük ünsürün saç olduğunu iddia edir. Bu səbəbdən, doğru saç forması ilə karyerada asanlıqla yüksəlmək mümkündür. Dünyaca məşhur ulduzların saç ustası Eşli Havyer karyera qurmaq üçün ən ideal saç stillərini belə sıralayır: 1. Qızılı saçlar Məşhur moda mütəxəssisi, küçə dəbinin...\nE vitamini Yeni saç hüceyrələrinin istehsalına, var olanların isə təmirinə iştirak edən E vitamininin əskikliyində saçlar keç uzanar, tökülər və qırılar. Buğda, yulaf, kahı, kərəviz, ispanaq, soya paxlası yağı, qarğıdalı yağı, qoz, arı südü, kərə, qarğıdalı, cəfəri və kələm E vitamini qaynaqlarıdır. A vitamini A vitamin saçların uzanmasına köməkçidir. Əskikliyi saç tökülməsinə və...\nKök maskası ilə tez bir zamanda saçlarınızı uzatmağın yolları\nQadınlar bəzən dəyişiklik etmək üçün saçlarını kəsdirirlər, sonra da gec uzanmasından şikayətlənirlər. Tez-tez dəyişiklik etməyi sevən qadınların ən böyük problemi olan saçların gec uzanmasına kömək edəcək kök maskasını sizə təqdim edirik: Tərkibi: 2 ədəd orta böyüklükdə kök 1 ədəd yumurta 3 stəkan su Hazırlanması: Köklər rəndələnir, 3 stəkan suyun içərisinə tökülür, 25-30 dəqiqə qaynadılır. Sonra su...\nSaça qulluq üçün hindqozu südünün istifadəsi: faydası və reseptlər\nHindqozu istənilən mətbəx üçün əla tapıntıdır. Siz hindqozunu marketlərdə süd, su, un, yağ və meyvə şəklində tapa bilərsiniz. Eyni zamanda kosmetik mağazalarda da hindqozuna yağ və süd formasında rast gəlmək olur. Hindqozu yağının saçlara, dəriyə faydasından yazıb və xeyrini görə biləcəyiniz reseptlər təqdim etmişdik. Bu dəfə isə sizə hindqozu südündən, istifadəsindən və onun saçlara...\nQəhvə ilə saç maskası – Saçların tökülməsinə son!\nAlmaniya alimləri araşdırmalar nəticəsində maraqlı nəticələrə gəliblər. Adi qəhvə saçların uzanmasını sürətləndirir və saçların tökülməsini 20% qədər azaldır. Bunun səbəbi qəhvənin tərkibində olan "kofein” məddəsidir. Bu maddə saçlara çox müsbət təsir edir, onlara əlavə enerji verir. Bu məqsədlə qəhvə ekstraktı əsasında şampunlardan və maskalardan istifadə etmək olar. Ev şəraitində də qəhvə əsasında maskalar...\nDərinizi duşdan sonra nəmləndirin Duşdan sonra 2-3 dəqiqə ərzində istifadə edəcəyiniz yağ tərkibli nəmləndirici ilə dərinizin nəmini artıra bilərsiniz. Yağlı dəri üçün qara çay paketi istifadə edin Əgər yağlı və parıldayan üz dəriniz varsa istifadə edilmiş və soyumuş çay paketini üz dərinizə qoyun və yumayın. Telefonunuzu təmizləməyin Mütamadi olaraq üzünüzə vurduğunuz telefonunuz əslində bakteriyalarla dolu olduğunu...\nÇobanyastığıdan 5 gözəllik resepti\nBəli, bəli düz oxudun. Çobanyastığı ilə gözəlliyinə gözəllik qata bilərsən. Zəifləmiş saçlar, dırnaqlar, iltihablı, solğun və qabıq verən dəri, bütün bu problemləri çobanyastığı ilə arxada qoya bilərsən. Onun heç bir allergiya kimi mənfi təsiri olmur. Yumşaldıcı təsir bağışladığı üçün bu təbii çiçəkdən hər gün istifadə edə bilərsən. Çobanyastığı ilə gözəlləşə biləcəyin 5 resepti təqdim...\nBir çoxumuzun problemlərindən olan yağlı və kəpəkli saçlar qısa müddətdə özümüzü narahat edə biləcək səviyyəyə gələrək can sıxıcı bir hal almağa başlayır. Tez-tez duş qəbul etməklə və əlavə vasitələrlə nəticə əldə etməyə bilərsiniz. Bu yazımızda sizlərlə yağlı və kəpəkli saçlar üçün təsirli şampun məsləhətlərimizi bölüşəcəyik. - Sağlam saçlar üçün ideal olan,...\n35-40 yaşından sonra insanların əksəriyyətində saçlar ağarmağa başlayır. Bu prosess getdikcə sürətlənir. Saçların ağarması orqanizmin ümumi qocalması ilə bağlı olan təbii prosesdir. Hər bir saç soğanağında xüsusi hüceyrələr var ki, bu hüceyrələr melanin piqmentini ifraz edir. İnsan yaşa dolduqca piqmentin ifrazı tədricən azalır və daha sonra tam dayanır. Nəticədə saçlar ağarır....\nÜzünüzün forması hansına daha uyğun gəlir? Dairəvi, kvadrat, ürək şəklində, yoxsa oval? Əlbəttə ki, hər kəsin üz quruluşu fərqlidir. Buna görə də öz üzünüzü yuxarıdakı formalardan heç birinə bənzətməyə bilərsiniz. O zaman üzünüzün formasını müəyyən etmək üçün aşağıdakı qeydlərə nəzər salın: - Üzünüz həm uzun həm də genişdir? O zaman siz...\n100% nəticə əldə edəcəyin 4 saç maskası\nSaçlar hər bir qadının gözəlliyinin açarıdır. Bunun üçün də saçlarımıza ən yaxşı qulluq vasitələrini araşdırıb, sınaqdan keçirdirik. 100% nəticə əldə edəcəyin 4 ən yaxşı saç maskasını səninlə bölüşürük. 1. Maya Maskası Mayanı qatıq suyunda həll et. Saçına ovaraq tətbiq etdikdən sonra 30-40 dəqiqə saxlayıb ilıq su ilə masaj edərək yu. 2. Ballı maska 1 yumurta sarısı, 1 ç.q....


“TƏƏSSÜF Kİ, DASTAN QƏHRƏMANLARINA…” – Folklor İnstitutunun direktoru (MÜSAHİBƏ) | AzPolitika – onlayn siyasi-ictimai qəzet\n“TƏƏSSÜF Kİ, DASTAN QƏHRƏMANLARINA…” – Folklor İnstitutunun direktoru (MÜSAHİBƏ)\nDərc olunub: 19/05/2017 - 12:34\n“AzPolitika.info” Azərbaycan Milli Elmlər Akademiyası Folklor İnstitutunun direktoru, akademik Muxtar Kazımoğlu – İmanovun APA-ya müsahibəsini təqdim edir:\n– Folklor İnstitutu arxaik folklor, klassik folklor və müasir folklor olmaqla üç əsas istiqamətdə fəaliyyət göstərir. Dünya xalqlarının folkloru, o cümlədən bizim folklorumuz əsasən bu kimi tarixi mərhələləri əhatə edir. Bizim İnstitutun strukturu da həmin istiqamətlər və mərhələlər əsasında qurulub. İnstitutun arxaik folklorla məşğul olan Mifologiya, Mərasim folkloru, klassik folklorla məşğul olan Aşıq yaradıcılığı, Dədə Qorqud şöbələri, müasir dövrü araşdıran Müasir folklor şöbəsi var. Üç istiqaməti bu şöbələrin köməkliyi ilə izləmək mümkündür. İnstitutun əsas qayğılarından biri folklorun söz mətni olaraq toplanmasıdır. Folklor təkcə yazı yox, həm də çəkilişlər əsasında toplanmalıdır. Bu məqsədlə üç il əvvəl Milli Elmlər Akademiyası Rəyasət Heyətinin qərarı ilə bizim İnstitutumuzun nəzdində Folklor Studiyası yaradılıb. Çəkilişlər həmin studiyanın vasitəsi ilə həyata keçiririk. Studiya xətti ilə “Azərbaycan xalq dastanları”, “Halaylar”, “Qarabağın musiqi folkloru” və s. kimi CD albom-disklər buraxmışıq. Qarabağ bölgəsi ilə əlaqədar materialların toplanması əsas qayğılarımızdan biridir. Üç il ərzində Qarabağdan toplanmış nümunələr əsasında 10 cilddən ibarət “Qarabağ: folklor da bir tarixdir” çoxcildliyini çap etdik. Cildlərin hər biri 450-500 səhifədən ibarətdir. Həmin kitablarda Qarabağ savaşının da bir çox səhifələri öz əksini tapıb. Materialların içində bir qisim rəvayətlər məhz tarixi əks etdirən rəvayətlərdir. Buna şifahi tarix deyirlər. Avropalılar şifahi tarix deyilən janr əsasında çoxlu tədqiqatlar aparıblar. Çox təəssüf ki, biz bu işə gec başlamışıq. İnstitutun əsas istiqamətlərindən biri də multikulturalizm istiqamətidir.\n“Bizim bir çox nağıllarda beynəlxalq süjetlərdən fərqli süjetlərə rast gəlmək olur”\n– Toplama materiallarının sistemləşdirilməsi həmin materialların tədqiqi ilə paralel aparılır. Toplama işində çox fəal iştirak edən bir neçə əməkdaşımız var. Onlardan biri İlkin Rüstəmzadədir ki, o, 2011-ci ildə yaradılan Folklorun toplanması və sistemləşdirilməsi şöbəsinin müdiridir. Həmin əməkdaşımız toplanan materiallar əsasında öz tədqiqatlarını da davam etdirir. İlkin Rüstəmzadənin fəlsəfə doktorluğu işi Azərbaycan nağıllarının süjet göstəricisinin sistemləşdirilməsidir. Məlumdur ki, dünya xalqlarında nağıllar bir-birinə oxşardır. Məsələn, bizim “Məlikməmməd” nağılının başqa xalqlarda oxşar nümunələri var. “Göyçək Fatma”nın da o cümlədən. Toplama işi göstərir ki, bizim bir çox nağıllarda beynəlxalq süjetlərdən fərqli süjetlərə rast gəlmək olur. Bu, çox gözəl nəticədir. Toplama işini dayanmadan, ardıcıl şəkildə davam etdirməliyik ki, Azərbaycan folklorunun bu cür özəllikləri üzə çıxsın.\n– Əlbəttə, var. Mənim dissertantım Xanım Mirzəyevanın mövzusu Azərbaycan dini nağıllarının poetikasıdır. Bu mövzunu məhz toplama materialları diktə elədi. Sovet dövründə dinin təbliği yasaq idi. Ona görə də bizim folklorşünaslar bu mövzuda materiallar toplamaqdan çəkinirdilər. İndi isə hər kəs öz düşüncəsində sərbəstdir. Araşdırmalar, toplama işləri göstərdi ki, bizim ayrı-ayrı bölgələrimizdən, eləcə də, Qarabağ bölgəsindən toplanan materialların 20-30 faizini dini motivli materiallar, həmçinin dini nağıllar təşkil edir. Bu materiallar əsas verdi ki, dini nağılların ayrıca araşdırılmasına diqqət yetirilsin. Sovet dövründə dini nağıllar ayrıca qrup şəklində öyrənilməmişdi, əfsanə və rəvayətlərin içində qarışıq düşmüşdü. Bu boşluğu doldurmağa ehtiyac vardı.\n– Folklor öz formasına görə son dərəcə milli olur. Ən azı ona görə ki, hər xalqın öz dilində yaranır. Elə bir dildə ki, onu başqa dilə tərcümə etmək çox çətin olur. Amma bu millilik folklorun ümumbəşəri məzmun daşımasına qətiyyən mane olmur. Son dərəcə milli olan folklor nümunələri ümumbəşəri mahiyyət kəsb edir. Bu ümumbəşəriliyin kökü arxaik düşüncə tərzinə gedib çıxır.\n“Folklorumuzda başqa dinlərə həqarətlə yanaşma yoxdur, ola da bilməz”\nDünya xalqlarının ətraf aləmə münasibətində oxşar mifoloji görüşlər özünü göstərir. Yəni harada yaşamağından asılı olmayaraq, aralarında genetik, mədəni-iqtisadi əlaqənin olub-olmamasına baxmayaraq, dünya xalqları arxaik düşüncəsinə görə bir-birinə çox yaxındırlar. Əgər folklor nümunəsinə əl gəzdirilib ona millətçilik donu geyindirilməyibsə, həmin nümunə başqa xalqlar haqqında qətiyyən pis fikir oyada bilməz. Folklorumuzda başqa xalqlara rəğbət və ehtiramla yanaşma var. Folklorumuzda başqa dinlərə həqarətlə yanaşma yoxdur, ola da bilməz.\n– Avropada da, Rusiyada da müəyyən ideoloji istiqamətlərin təsiri ilə folklor mətnlərinə əl gəzdirmə halları olub. Məsələn, Almaniyada faşizm, Rusiyada kommunizm ideologiyası folklor mətnlərinin tərtib və nəşrinə öz təsirini göstərib. Yeri gəlmişkən deyim ki, sovet folklorşünaslığının yol verdiyi ciddi nöqsanlardan biri folklor nümunələrinin sinfi mübarizə ideologiyası baxımından saxtalaşdırılmasıdır.\n– Folklor mətninin saxtalığını müəyyənləşdirməyin ən sadə yolu onun variantının olub-olmamasını üzə çıxarmaqdır. Əgər oxucuya təqdim edilən folklor nümunəsinin ayrı-ayrı bölgələrdə variantları danışılmırsa, onda həmin mətn artıq şübhə doğurur. Bəli, variantlaşma folklorun təməl prinsiplərindən biridir, bayatı, əfsanə, rəvayət, nağıl, dastan və sair nümunələr toplanıb tərtib olunarkən həmin prinsip hökmən nəzərə alınmalıdır.\n– Folklor mətnini iki cür çap etmək olar: mütəxəssislər və geniş oxucu kütləsi üçün. Geniş oxucu kütləsi üçün çap olunan folklor nümunələri mümkün qədər ədəbi dildə olmalı, onlarda vulqar ifadələrə yer verilməməlidir.\n“Elə mətnlər var, vulqar sözün üstündə qurulub və onu başqa sözlə əvəz etmək olmaz”\nƏslində, mütəxəssislər üçün çap etdiyimiz kitablarda da vulqar ifadələri açıq şəkildə vermirik. Onların yerinə üç nöqtə qoyuruq. Elə mətnlər var, yaxud mətndə elə məqamlar var ki, vulqar sözün üstündə qurulub və onu başqa sözlə əvəz etmək olmaz. Məsələn, “Dədə Qorqud” dastanında bəzi vulqar ifadələrə rast gəlirik. Bizim qorqudşünaslar haqlı olaraq onları saxlayıblar, o sözləri mətndən çıxarmayıblar. Dünya folklorşünalığı folklor mətnini necə var, o şəkildə çap etməyi vacib şərtlərdən biri kimi irəli sürür. Biz də çalışmalıyıq o şərtə əməl edək.\n- Uşaq yazıçılarının qələmə aldığı nağıllar dərs vəsaitlərinə daxil edilir. O nağıl nümunələrinin səviyyəsi ilə bağlı tez-tez tənqidi fikirlər səslənir…\n– Mən o nümunələrə nağıl yox, hekayələr deyərdim. Folklor motivləri əsasında yazılan epik nümunələr hələ nağıl demək deyil. O ki, qaldı dərsliklərə daxil edilən nağıllara, bu məsələdə də bəzi çətinliklər var. Başlıca çətinlik nağılların seçilməsi ilə bağlıdır. Dərslik tərtibçiləri saxta nağılı, yəni sovet dövründə kommunist ideologiyasına uyğunlaşdırılmış nağıl mətnini ayırd etməyi bacarmalı və onu bugünkü dərsliklərə daxil etməməlidir.\n– Folklor nümunələrinin xarici dillərə tərcümə edilməsi qənaətbəxş deyil. Öz İnstitutumuzun payına deyim ki, bu sahə bizdə geridə qalıb. Əlbəttə, Azərbaycan folklorunun dünyada təbliği məsələsi əsas istiqamətlərdən biri olmalıdır. Folklorumuzu dünyanın ayrı-ayrı dillərinə tərcümə edib onun çapı ilə məşğul olmalıyıq. Bu istiqamətdə müəyyən işlər görülür.\n“Folklor nümunələrinin xarici dillərə tərcümə edilməsi qənaətbəxş deyil”\nMəsələn, Azərbaycan Respublikası Prezidenti yanında Elmin İnkişafı Fondunun dəstəyi ilə “Folklorda azərbaycançılıq və multikulturalizm” adlı layihə üzərində işləyirik. Layihədə toplama materialları və elmi araşdırmalardan ibarət sanballı bir kitabın həm Azərbaycan, həm də ingilis dillərində çap olunması nəzərdə tutulub.\n– Bu, çox böyük qüsurdur və əsası da sovet dövründə qoyulub. Sovet dövründə folklor anlayışı daha çox xalq ədəbiyyatı kimi qəbul edilib. O dövrdə o qədər də diqqət yetirilməyib ki, folklor anlayışı şifahi xalq ədəbiyyatı anlayışı ilə məhdudlaşmır, folklor anlayışı şifahi ənənə əsasında yaranan və yaşayan xalq təbabəti, xalq mətbəxi, xalq memarlığı, xalq geyimi, xalçaçılıq, dulusçuluq və sair kimi sahələri də əhatə edir. Şifahi xalq ədəbiyyatı adət-ənənələr, bütövlükdə xalq mədəniyyəti kontekstində götürülməli və öyrənilməlidir. Folklorun etnoqrafiyadan ayrılmaz olduğunu biz institutumuzun strukturunda ifadə etməyə təşəbbüs göstərdik. İnstitutumuzdakı Mərasim folkloru şöbəsi məhz həmin təşəbbüsün nəticəsi kimi meydana çıxdı.\n– İstər Rövşən Lənkəranski haqda mahnılar, meyxanalar, hekayətlər olsun, istərsə də sosial şəbəkələrdə müxtəlif mövzulu yumoristik materiallar – bütün bunları folklor nümunəsi saymaq doğru olmaz. Amma o da nəzərə alınmalıdır ki, həmin materialların yaranmasında folklor motivləri, folklor qəlib və modelləri az rol oynamır.\n– Xatırlayıram. Bu bizim yaralı yerimizdir. Təəssüf ki, biz dastan qəhrəmanlarına müasir qəhrəman tipinə yanaşdığımız meyarlarla yanaşırıq.\n“Saxta, yəni sovet dövründə kommunist ideologiyasına uyğunlaşdırılmış nağıl dərsliklərə daxil edilməməlidir”\n- Amma karvan qarşısı kəsmək cinayətdir…\n– Xeyr, dastan mətnində o da qəhrəmanlıq sayılır. Fikir verin, Koroğlunun nəzərində iki cür adam var: mərd və namərd. Koroğlu mərdə arxa durur, namərdə qarşı vuruşur. Koroğlu karvan başçısını namərd adam saydığına görə ona qarşı çıxmalı olur. Bizim dastan qəhrəmanlarının atdığı addımlar oxşar şəkildə Avropa xalqlarının dastan qəhrəmanlarında da özünü göstərir. Amma bu gün heç bir alman dastan qəhrəmanı Ziqfridi qəddarlıqda, heç bir ingilis dastan qəhrəmanı Robin Qudu quldurluqda ittiham etmir.\n11:58 | 22/05 Milli Məclis 2017-ci ilin dövlət büdcəsinin icrasını qənaətbəxş hesab edib\n““Azərtransservis”in direktoru tutulub” – Prokurorluq


Oundle School | AzeriStudent\nSözügedən təhsil ocağı- məktəb/internat İngiltərədə yerləşir. Son 10 ildə isə məktəb demək olar ki, tanınmayan səviyyədən tanınan səviyyəyə yüksəlib və bu gün Britaniyanın ən yaxşı məktəblərinin reytinqində 10-cu pillədədir. Məktəb 1556-cı ildən İngiltərədə fəaliyyət göstərir.\nHər dərs ilinin əvvəlində məktəb bütün elmi və yaradıcı birliklərin nümayəndələrinin toplaşdığı dərnək və studiyaların yarmarkasını təşkil edir. 19-cu əsrdən bəri o, mühəndislik və elmi universitet proqramlarının abituriyent hazırlığı üzrə ən yaxşı təhsil müəssisələrindən biri kimi tanınır.\nBu təhsil ocağında olmaq əcnəbi üçün özünü şəhər ictimaiyyətinin bir hissəsi kimi hiss etmək üçün əla imkandır. Məktəb inkişaf etmiş infrastrukturu ilə fərqlənir. O, şagirdlərin səmərəli akademik, fiziki, yaradıcı inkişafı üçün bütün zəruri imkanlara malikdir.\nŞagirdlərə geniş çeşiddə təhsil xidmətləri təklif olunur.Təlim ingilis dilində keçirilir. Məktəbdə GCSE-dən A-level və Pre-U-ə qədər ənənəvi ingilis təhsil proqramları keçilir.\nProqramlar: A-level, Cambridge Pre-U, GCSE, iGCSE\nYerləşmə: Church Street, Oundle, B.Britaniya\nTəhsil haqqı: 1 il- £ 28 800


Ekstremal situasiyalarda müəllim necə davranmalıdır? | Gənc Ailə\nAna Səhifə UŞAQLAR Ekstremal situasiyalarda müəllim necə davranmalıdır?\nTəhsil üzrə mütəxəssis Qoşqar Məhərrəmli deyir ki, ümumtəhsil məktəblərində davranışla əlaqədar hər hansı bir tənzimləmə mövcud deyil. Hansı situasiyada hansı davranışın göstəriləcəyini müəllimlər də bilmir, şagirdlər də: “Çünki elə bir sənəd nümunəsi yoxdur. Ona görə də situasiya necə gəldi özünü göstərir, hər kəs öz dünyagörüşünə uyğun davranır. Şagirdlərə vəzifələri, məsuliyyətləri xatırladılmır. Və bu qaydalara uyğunlaşmayacağı təqdirdə onları nə gözləyir, bu da şifahi şəkildə deyilir. Şagird və müəllimlər üçün standart prosedur olmadığından hərə bildiyi kimi davranır. Ona görə də tövsiyə edərdim ki, məktəb rəhbərliyi öz məktəbi üçün gözlənilən qaydaları çıxarsın. Buna əməl edilməyəcəyi təqdirdə addımbaaddım nə olunacağı da qeyd olunsun. Bu bəlkə yayındırıcılıq xarakteri ola bilər. Bu qadağalar dərsdən sonra sinifdə qalma, tənəffüsdə sinifdə qalma, bir-iki saat kitab oxuma və s. Əgər humanist metodlar işə yaramasa, bir neçə gün məktəbdən uzaqlaşdırma kimi sərt addımlar atıla bilər. Müəllimlərə gəldikdə isə, onlara edilən xəbərdarlıqlar gizli saxlanılmalı, ictimaiyyətə açıqlanmamalıdır”.\nTəhsil eksperti Kamran Əsədova görə, ibtidai və orta məktəblərdə, xüsusən də yuxarı siniflərdə şagird nizam-intizamına nəzarət və sağlam mənəvi mühitin yaradılması olduqca çətindir: “Aydın məsələdir ki, bütün dünya bu problemdən əziyyət çəkir. Əksər ölkələrdə məktəbdə aqressiya ilə mübarizə üçün xüsusi proqramlar tərtib edilir, pedaqoji heyətə hərtərəfli təlim keçirilir, məktəblərdə psixoloq işi və sosial iş təşviq olunur. Azərbaycanda da bu mövzu günü-gündən aktuallaşır. Nəzərə almaq lazımdır ki, heç bir direktor və ya müəllimin həddini aşaraq şagirdi şəxsi və ailə vəziyyətinə görə mühakimə etmək, alçaltmaq, köməkdən məhrum etmək və məktəbi meşə qanunları ilə idarə etmək hüququ yoxdur”.\nEkspert hesab edir ki, vəziyyətdən çıxış yolu kimi təhsil müəssisələrində zorakılıq məlumatlılığının səviyyəsinin öyrənilməsi üçün sorğular keçirilməli, uşaqlar, valideynlər və işçi heyəti arasında zorakılıqla bağlı maarifləndirmə işləri təşkil olunmalıdır. Zorakılığın önlənməsi üçün məsul şəxslərin təyin olunması və hər kəsin bunla bağlı məlumatlandırılması, “Qaynar xəttin” yaradılması vacibdir. Həmçinin işçi heyəti üçün “Stress and Anger Management”, “Ünsiyyət və Konflikt Management” təlimlərinin keçirilməsi, ildə 2 dəfə Psxoloji Superviziyaların təşkil edilməsi və peşə yanmalarının müəyyən olunması lazımdır.\nTəhsil üzrə mütəxəssis, professor, Şahlar Əsgərovun fikrincə, müəllim-şagird münasibətləri cəmiyyətdə müzakirə mövzusu olmamalıdır: “Çünki cəmiyyətin özündə də söz-söhbət olur. Ailədə, evdə anlaşılmazlıq baş verir. Cəmiyyət bu anlaşılmazlığı qəbul edir, amma məktəbdə müəllim şagirdinə əl qaldıranda cəmiyyət bunu qəbul etmir. Əvvəllər belə idi ki, valideyni nəticə maraqlandırırdı. Uşağının təhsilini düşünürdü. İndi isə tam əksinədir”. Müəllimin cəzalandırılmasına gəlincə, Şahlar Əsgərovun qənaətincə, buna görə müəllimə töhmət verilməməlidir: “Çox olsa, cəza kimi qanunvericilikdə nəzərdə tutulan mükafatlardan məhrum edilə, maaşından tutulmalar ola bilər”.\nPsixoloq Fərqanə Mehmanqızının fikrincə, istənilən hadisə əvvəlcə araşdırılmalı, analiz olunmalıdır: “Ümumiyyətlə, müəllim bu gün sanki cəmiyyətimizdə aqressiya hədəfinə çevrilib. Hər stiuasiyada müəllimi günahlandırırlar. Bizdə həmrəylik psixologiyası çox inkişaf edib. Toplum onurğa sütunu ilə düşünür. Müəllimin hər hansı hərəkəti bizə görünən tərəfidir. Araşdırılıb, analiz edilmədən mühakimə yürütmək doğru deyildir. Uşağın, müəllimin psixoloji durumu, müəllimi affekt vəziyyətə gətirən səbəblər araşdırılmalıdır. Uşaq ailədə nizam-intizam qaydalarına uyğun yetişdirilməyəndə o hər hansı bir mühütə düşəndə ona əməl etməyəcək. Hər insanın özünün xarakteri var. Bu xarakterin formalaşması dövrü isə ailədə baş verir. Ailə uşağa şiddətlə təsir etdiyi üçün uşaq şiddətlə anlayır, yox əgər baxışla, müzakirə ilə təsir göstərirsə, belə qəbul edir. Əgər şagird müəllimi avtoritet kimi qəbul edirsə, onun dediklərinə əməl edir, affekt halına gətirib çıxarmır. İstənilən halda şagirdin tərbiyəsi ailədən gəlir. Uşaqları nizam-intizam qaydalarına riayət etməyi öyrətməyən valideynlər də müəllimi psixoloji şiddətə məruz qoyur. Buna görə də şagird birinci evdən tərbiyələndirilməli məktəbə göndərilməlidir”.\nMüəllim Gülbəniz Valehova belə məsələlərin cəmiyyətdə qınaq hədəfinə çevrilməsinin əleyhinədir: “Müəllimin şagirdinə yüngülcə toxunuşla vurduğu sillənin müzakirə mövzusuna çevrilməsi yolverilməzdir. Belə hallar bütövlükdə müəllim nüfuzuna xələl gətirir. Çox vaxt şagirdlərin dözülməz hərəkətləri müəllimi onlara yüngülcə əl qaldırmasına səbəb olur. Bunu böyük bir məsələ kimi gündəmin müzakirəsinə çıxarmaq doğru deyil”.\nGeriƏn yaxşı layihədir, amma... - ARAŞDIRMA İrəliAnar Heybətov: "Qoymaram ki, tamaşaçı mənə gülsün”


Allah iman gətirib saleh əməllər işlədənlərin mükafatlarını tam verəcəkdir. Allah zalımları sevmir. (Ali İmran surəsi, 57)\nOnda Biz də onlara Öz tərəfimizdən böyük bir mükafat verər (Nisa surəsi, 67)\nAllah iman gətirib saleh əməllər edənlərə vəd etmişdir ki, onlar üçün bağışlanma və böyük mükafat vardır. (Maidə surəsi, 9)\nSəbir edib yaxşı işlər görənlər istisnadır. Məhz onlar üçün bağışlanma və böyük bir mükafat vardır. (Hud surəsi, 11)\nMöminlərin Ona qovuşacaqları gün xeyir-duaları “salam” olacaqdır. Allah onlara olduqca gözəl mükafat hazırlamışdır. (Əhzab surəsi, 44)\nKafirlər üçün şiddətli əzab tədarük edilmişdir. İman gətirib yaxşı işlər görənlər üçün isə bağışlanma və böyük bir mükafat hazırlanmışdır. (Fatir surəsi, 7)\nAllah onlara mükafatlarını tam olaraq versin, üstəlik də onlara Öz lütfünü artırsın. Həqiqətən, O, Bağışlayandır, şükürün əvəzini verəndir. (Fatir surəsi, 30)\nBeləcə, Allah onların etdikləri ən pis əməlləri bağışlayacaq və etdikləri ən yaxşı əməllərə görə mükafatlarını verəcəkdir. (Zumər surəsi, 35)\nİman gətirib yaxşı əməl işləyənləri tükənməz nemətlər gözləyir”. (Fussilət surəsi, 8)\nAllaha və Onun Elçisinə iman gətirin! Sizin ixtiyarınıza verdiyi maldan xeyirxah işlərə sərf edin! Sizdən iman gətirib mallarından xərcləyənləri böyük bir mükafat gözləyir. (Hədid surəsi, 7)\nKimdir o şəxs ki, Allaha gözəl bir borc versin (Allah yolunda malını yaxşı işlərə sərf etsin), O da onun üçün bunu qat-qat artırsın? Onun üçün çox dəyərli bir mükafat da vardır. (Hədid surəsi, 11)\nŞübhəsiz ki, sədəqə verən kişi və sədəqə verən qadınlar və Allaha gözəl borc verənlər üçün əvəzi qat-qat artırılacaqdır. Onlar üçün çox dəyərli bir mükafat da vardır. (Hədid surəsi, 18)\nHəqiqətən, öz Rəbbindən Onu görmədikləri halda qorxanlar üçün bağışlanma və böyük bir mükafat vardır. (Mülk surəsi, 12)\nŞübhəsiz ki, sənin üçün tükənməz bir mükafat hazırlanmışdır. (Qələm surəsi, 3)\niman gətirib yaxşı işlər görənlər istisna olmaqla! Onlar üçün tükənməz mükafatlar hazırlanmışdır. (İnşiqaq surəsi, 25)\nİman gətirib xeyirxah işlər görənlər istisna olmaqla! Onlar üçün tükənməz mükafat hazırlanmışdır. (Tin surəsi, 6)\nOnlar orada əbədi qalacaqlar. Şübhəsiz ki, ən böyük mükafat Allah yanındadır. (Tövbə surəsi, 22)\nİnkar edilmiş peyğəmbərə mükafat olaraq o gəmi Gözlərimiz önündə üzüb gedirdi. (Qamər surəsi, 14)\nOnlara deyiləcəkdir: “Həqiqətən, bu sizə bir hədiyyədir və səyiniz təşəkkürə layiqdir”. (İnsan surəsi, 22 )


Elmar Mustafazadə 1980-ci il oktyabrın 25-də Bakıda anadan olub. 2001-ci ildə Azərbaycan Dövlət Neft Akademiyasının beynəlxalq iqtisadi münasibətlər fakültəsini bitirib. Fotoqraflığa 2009-cu ildən başlayıb. 2010-cu ildən etibarən Azərbaycan Fotoqraflar Birliyinin üzvüdür.\nTbilisi Open Air Photo Festival (Gürcüstan 2011, 2013, 2014), “Azerbaijan Through The Lens” (London 2012), “Making mothers visible” (Azərbaycan 2012), “Inner city” (Azərbaycan 2012) sərgi və festivallarda iştirak edib. “Liberali”(Gürcüstan), Passaj (Azərbaycan), Baku (Rusiya), “Baku International” magazine (Böyük Britaniya), “World of Azerbaijan” (Türkiyə), “Azerbaijan Through the lens.1000 photo” (Böyük Britaniya) kitab və jurnallarında, həmçinin Thomson Reuters, The New York Times, Yahoo News xəbər agentliklərində fotoları dərc olunub.\n1905.az portalı fotoqrafın “Yataq” albomunu təqdim edir. “Yataq” (2012) albomundakı fotolarda 1992-ci ildə Erməni silahlı birləşmələri tərəfindən işğal olunmuş Laçın rayonundan olan məcburi köçkünlərin Ağcəbədi rayonunda məskunlaşdıqları yataq əks olunub.


Bir avtomobil satmaq - Meshchansky, Moskva\nMoskvanın Meshchansky rayonu, avtomobillər satan, ən çox ziyarət edilən pulsuz elan saytlarından birində - 495. şəhər.\n495.city İnternet bülletenində hər kəs Moskvada və Moskva vilayətində mal və ya xidmət satan əcnəbilər daxil olmaqla "Avtomobil satmaq" elanı yerləşdirə bilər. Nəşrlər üçün məcburi qeydiyyat tələb olunur. Moskvanın Meshchansky rayonunda “Avtomobil satmaq” elanı təqdim etdikdən sonra onu təsvir və fotoşəkillərlə müşayiət etməlisiniz. Daha çox təfərrüat və əlaqə, məhsulunuzu tez və gəlirli bir şəkildə satma ehtimalı o qədər çoxdur. Potensial alıcılar yalnız müsbət rəyləri olan təsdiqlənmiş, qeydiyyatdan keçmiş istifadəçilərə inanırlar.\nÜstəlik veb saytımızda reklamı bizdən sifariş edə bilərsiniz. Moskvadan və Rusiyanın digər şəhərlərindən minlərlə İnternet istifadəçisi sizin haqqınızda məlumat əldə edəcəkdir. Moskvanın Meshchansky rayonunda "Avtomobil satmaq" elanı qoyun və nəticə sizi gözləməyəcək !!!